தேவதைக்கனவு

கண் விழித்துக்கொண்டேன் - நான்....
அன்றே பிறந்த குழந்தையின் சாயலில்.....
அவனை முத்தமிட நகர்ந்தன - என்
மெதுவாக நகர்ந்தன - என்னிதழ்கள்...
அவன் கை வளையத்துக்குள் - நான்...
பலநாள் தேக்கி வைத்த நேசங்களை
கண் சிமிட்டிச் சிரிக்கும் காதல் தருணங்களை
மனம் விட்டழ மார்பு சாய்ந்திடவும்....
காலத்தின் கறுப்புச் சுவர் எம்மிடையே எழுந்து நிற்பதை மறந்து....
இன்றைய உலகில் இளைஞர்களுக்கும் யுவதிகளுக்குமிடையில் அன்பை பரிமாறிக் கொள்ள முதலிடம் வகிப்பது ரோஜாப்பூவே,
இவ் ரோஜாப்பூக்கள் பற்பல நிறங்களில் காணப்படுவது அதிசயமே தான்.
ஒவ்வொரு நிற ரோஜாப்பூவும் என்ன அர்த்தத்தை வெளிப்படுத்துகின்றது என்பதை சற்று விரிவாக நோக்கினால்......,
*சிவப்பு ரோஜாக்கள் அன்பையும், காதலையும் வெளிப்படுத்தும். மரியாதை மற்றும் பேரார்வத்தை வெளிப்படுத்தவும் இந்த ரோஜாக்கள் உதவும். ஆழ்மனதில் இருக்கும் அழகையும் பிரகாசிக்கச் செய்யும் வல்லமை சிவப்பு ரோஜாக்களுக்கு உண்டு.
*இளஞ்சிவப்பு ரோஜாவை மகிழ்ச்சியை பகிர்ந்து கொள்ள வழங்கலாம். பாராட்டுவதற்கும், வாழ்த்து கூறவும், நட்பு பாராட்டுவதற்கும் ஏற்றது `பிங்க்` ரோஜா.
* மெலிதான இளம்சிவப்பு ரோஜாக்கள் அழகை வெளிப்படுத்தக் கூடியது. கருணை, மகிழ்ச்சி, ஆளுமைத்திறனை வெளிப்படுத்த சிறந்தது இந்த ரோஜாக்கள்.
* அடர்ந்த `பிங்க்' நிற ரோஜா நன்றி தெரிவிக்க கொடுக்கப்பட வேண்டியது.
* இளம்நீல நிற ரோஜா, முதல் பார்வையில் இதயத்தை கொள்ளை கொண்டவருக்கு கொடுக்கப்பட்டால் அவரது அன்பை மேலும் பெருக்கித்தரும்.
* வெள்ளை ரோஜா உயிரில் கலந்த தூய காதலை வெளிப்படுத்த வழங்கப்படுவதாகும். திருமணம் நிச்சயமான சமயத்தில் உங்கள் வாழ்க்கைத் துணைக்கு கொடுக்கலாம். பயபக்தி, பணிவைக் காட்டவும் வெள்ளை ரோஜா பொருத்தமானது. குற்றமற்றவன் என்பதைச் சொல்லவும் வெள்ளை ரோஜா ஏற்றது.
* நட்பு, மகிழ்ச்சி, பெருமிதம், சுதந்திரம் போன்றவற்றில் உங்களுக்கு இருக்கும் அக்க றையை வெளிக்காட்ட மஞ்சள் ரோஜா பொருத்த மானது.
* பவள நிற ரோஜா உங்கள் விருப்பங்களை உங்களால் விரும்பப்படுகிறவர்களுக்கு உணர்த்த ஏற்றது.
* இளஞ்சிவப்பும், வெண்மையும் கலந்த `பீச்' நிற ரோஜா தன்னடக்கத்தை காட்டும்.
* ஆரஞ்சு நிற ரோஜாவை ஊக்கப்படுத்தவும், உற்சாகப்படுத்தவும் வழங்கலாம். கவர்ச்சியாய் தோன்ற விரும்புபவர்களும் இந்நிற ரோஜாவை சூடிக் கொள்ளலாம்.
* சிவப்பு மற்றும் மஞ்சள் ரோஜாக்களை பாராட்டுத் தெரிவிக்க வழங்கலாம்.
* மஞ்சள் மற்றும் ஆரஞ்சு ரோஜாக்களை இணைத்து கொடுப்பது எண்ணங்களை ஈர்த்து மனதை உருக வைக்கும்.
* எளிய காதல் தூதுவன் ரோஜாப் பூக்கள்தான். ஒற்றை ரோஜா உறுதியான காதலைச் சொல்லும். இரட்டை ரோஜா அல்லது இரட்டை நிறம் கலந்த ரோஜா, என்னை திருமணம் செய்து கொள்ள விருப்பமா என்று கேட்கும் பொருளில் கொடுப்ப தாகும். இனிய அழைப்புகளுக்கும் இரட்டை ரோஜா வழங்கலாம்.
* வெளிர்நிற ரோஜாக்கள் எல்லாம் நட்பை வெளிப்படுத்துவன. 12 ரோஜாக்கள் சேர்ந்த மலர்ச்செண்டு (பொக்கே) நன்றி தெரிவிக்கவும், 25 ரோஜாக்களின் இணைப்பு வாழ்த்துச் சொல்ல வும், 50 ரோஜாக்கள் சேர்ந்தது நிபந்தனையற்ற அன்பை வெளிப்படுத்தவும் ஏற்றது.
* மலர்ந்திருக்கும் நேரங்களில் மனிதர்களை மகிழச் செய்யும் பண்பு மலர்களுக்கே உரியது. அன்பையும், காதலையும் இதமாகச் சொல்லும் ரோஜாக்களை உங்கள் இதயம் கவர்ந்தவர்களுக்கு கொடுங்கள்.........
காதல் ஒரு போதை என்று சில கவிஞர்களும் காதலை எதிர்ப்பவர்களும் கூறியிருக்கின்றனர். ஆனால், இப்போது விஞ்ஞானிகளும் அதையே கூறுகின்றனர்.
காதலில் விழுவது, கொக்கேய்ன் போதைப் பொருள் ஏற்படுத்துவதற்கு சமனான தாக்கத்தை ஏற்படுத்துகிறது என காதல் தொடர்பாக மூளையில் ஏற்படும் மாற்றங்களை ஆராய்ந்த அமெரிக்க விஞ்ஞானிகள் கூறுகின்றனர்.
இந்த ஆய்வின்படி, பார்த்தவுடனே காதல் என்பது சாத்தியமாம். மனிதர்கள் தாங்கள் காதல் கொண்டவர்களைக் கண்ணால் காணும்போது மூளையில் 12 இடங்களில் தூண்டல்கள் இடம்பெறுகின்றனவாம்.
இந்நிகழ்வின்போது 'திடீரென சிறப்பாக உணரச்செய்யும்' டோபைன், ஒக்ஸிடோஸின், அட்ரனலின் போன்ற இரசாயணங்களை உடலில் சுரக்கச் செய்வதாக விஞ்ஞானிகள் கூறுகின்றனர். கொகேயின் போதைப் பொருளினாலும் இந்த இரசாயணங்கள் த}ண்டப்படுவதாக தெரிவிக்கப்படுகிறது.
இந்த ஆய்வு முடிவுகள் மூலம் காதலுக்கு விஞ்ஞான அடிப்படை உள்ளது என்பது உறுதிப்படுத்துகின்றன என்கிறார் தலைமை ஆய்வாளரான பேராசிரியர் ஸ்டெபானி ஓர்டிக். அவர் நியூயோர்க் சிராகஸ் பல்கலைக்கழக பேராசிரியர்.
பேராசிரியர் ஓர்டிக்கும் அவரின் குழுவினரும் மேற்கு வேர்ஜீனியா பல்கலைக்கழகம், மற்றும் சுவிட்ஸர்லாந்திலுள்ள பல்கலைக்கழக வைத்தியசாலை ஆகியவற்றைச் சேர்ந்த ஆய்வாளர்களுடன் இணைந்து மேற்படி ஆய்வை மேற்கொண்டனர்.
இக்கண்டுபிடிப்புகளின் மூலம் நரம்பியல் விஞ்ஞானத்திலும் உளவியல் மருத்துவத்திலும் பாரிய மாற்றங்கள் ஏற்படலாம் என ஸ்டெபானி ஓர்டிக் கூறுகிறார்.
சரி, காதலில் விழுவது இதயமா அல்லது மூளையா என்ற பெரிய கேள்விக்கு என்ன பதில்
'அது மூளையென்றுதான் நான் கூறுவேன். ஆனால் இதயத்திற்கும் தொடர்புள்ளது. உதாரணமாக, மூளையின் சில பகுதிகள் செயற்படும்போது இதயத்தில் தூண்டுதல்களை ஏற்பட முடியும். வயிற்றில் வண்ணத்துப்பூச்சி பறக்கும்' என்கிறார் பேராசிரியர் ஓர்டிக்.
ஒற்றை முத்தத்தை போல் ....
காதல் கடிதம் ( ரொம்ப எதிர்பார்க்காதிங்க).......
அன்னைக்கு ஒரு நாள் நான் சும்மா தான் போயிட்டிருந்தேங்க.. காற்று பலமா வீசிச்சு (அறுத்தது போதும் விசயத்துக்கு வா).. அப்போ ஒரு கடிதம் பறந்து வந்ததுங்க... படிக்கலாமா வேணாமான்னு ஒரு கணம் யோசிச்சேன்( ஒரு கணம் தான்).. சரி வாசிச்சுதான் பாக்கலாமேன்னு வாசிச்சா(இந்த கொடுமைய எங்க போய் சொல்லுவன்) எனக்கு ரெத்த கொதிப்பே வந்திடிச்சி (அடிங்ங்ங்.... கடிதத்த படின்னா என்ன ஓவரா சீன் போர்ர).. இதாங்க அது.....
அன்பே மரீஸ் (மரிக்கொழுந்தா இருக்குமோ....
2 வருசமா எனக்கு காதலியா இருந்ததற்கு நன்றி தாயி. இந்த கடிதம் உன் கையில கிடைக்கிறப்போ நீ இன்னொருத்தனோட காதலியா சந்தோசமா இருப்பாய்...
நானும் யோசிச்சு பார்த்தன்.. நம்மளும் ஏன் 4ஆவது காதல் பண்ணக்கூடாதுன்னு (இதல்லாம் ஒரு பொழப்பு)... உன் பக்கத்து தெரு மேரியும் நானும் காதலிக்கிறோம். உன்கிட்ட கிடைச்ச அனுபவத்த வெச்சித்தான்.
காதல் வந்தா எல்லோரும் கடிதம் எழுத ஆரம்பிப்பாங்க (வேல வெட்டி இல்லாதவங்க). உனக்காக நான் எத்தனையோ கடிதங்கள் எழுதியிருக்கிறேன். இப்போல்லாம் கவிதையா காதல் கடிதம் எழுதுறது ரொம்ப கஷ்டமா இருக்கு மரீஸ் ( பதிவுகள திருட கூடாதுன்னு சட்டம் போட்டுட்டாங்கல்ல). அதனால உனக்கு தந்த கடிதங்கள்ள திருப்பிக் கொடுத்தன்னா அத திருத்தி என் புது காதலிக்கு கொடுப்பன் (எப்புடி இப்புடி). தயவுசெய்து கொடுத்திடு.
இன்னொரு முக்கியமான விஷயம்.. உன்கிட்ட என் போட்டோ ஒன்னு இருக்கு அதையும் திருப்பிக் கொடு. ஏன்னா அதுல மட்டும் தான் நான் கொஞ்சூன்டு அழகா இருக்கிறன் (இல்லன்னா இவரு பெரிய மன்மதன்).
இந்த 2 வருசத்தில உன்னை கவர்வதற்கு நிறை பணம் செலவு செய்திருக்கிறேன். அதன் பட்டியல்:
மொத்தம் :30 708 Rs ( பள்ளிக்கூடத்தில கூட இப்புடி கணக்கு போட்டிருக்க மாட்டானே)
இவ்வளவையும் திருப்பிக் கொடுத்தா புண்ணியமா போகும். உன்கிட்ட உள்ள பரிசுப்பொருட்கள அரை விலை போட்டு நானே வாங்கிக் கொள்றன்.
குறிப்பு: நீ எனக்காக எதுவுமே செலவு செய்யவில்லை என நினைக்கிறேன். ஏன்னா நீ எப்பவுமே உன்னுடைய பர்சை மறப்பவள் (ஆஹஹஹஹஹா).
உன்னுடைய 6வது காதல் ( இங்கயுமா) வெற்றி பெற வாழ்த்துக்கள்
இதாங்க அது. ரொம்ப பீல் பன்றிங்களோ ( அடி சண்டாளி எங்க கண்கள்ள ரத்தம் வருது) விடுங்கப்பா.. இதப்பத்தி நம்ம நேர்ல டிஸ்கஸ் பண்ணலாம் ( கறுப்பு விடாதா...
“யாம் பெற்ற இன்பம் பெறுக இவ்வையகம்“
சிதறிய இதய சில்லுகள் ஒவ்வொன்றிலும்
உன் புன்னகை முகம் தெரிவதுதான்
கண்ணீர் துளிகள் நிலத்தில் விழும்


ஊரையே சோகத்திற்குள்ளாக்கிய ஐவரின் அகால மரணங்கள்! Battinaatham

ஊரையே சோகத்திற்குள்ளாக்கிய ஐவரின் அகால மரணங்கள்
நிலாவெளி - பெரியகுளத்தில் படகு ஒன்று கவிழ்ந்து உயிரிழந்த ஐவரினதும் இறுதி கிரியைகள் நேற்று மாலை இடம்பெற்றது.
கடந்த ஞாயிற்றுக்கிழமை இடம்பெற்ற இந்த விபத்தில் ஒரே குடும்பத்தை சேர்ந்த ஐந்து பேர் உயிரிழந்தனர்
மூன்று ஆண்களும், இரண்டு பெண்களும் இவ்வாறு உயிரிழந்துள்ளனர்.
தர்மலிங்கம் தங்கத்துறை (42வயது), டி.சங்கவி (10வயது), சுரேஷ் கேதிராஜ் (10வயது), சுரேஷ் யுதேஷன் (07வயது), சுதன் பிரனாவி (07வயது) ஆகியோரே இவ்வாறு உயிரிழந்துள்ளனர்.
இந்நிலையில், உயிரிழந்தவர்களின் இறுதி கிரியைகள் நேற்று மாலை இடம்பெற்றதுடன், உடலம் நிலாவெளி இந்து மயானத்தில் நல்லடக்கம் செய்யப்பட்டது.
இதில் பெருமளவிலான மக்கள் கலந்து கொண்டு தங்களது அஞ்சலிகளைத் தெரிவித்ததுடன், அனைத்து உடலங்களும் ஒரே குழியில் அடக்கம் செய்யப்பட்டமை குறிப்பிடத்தக்கது.
அன்பான வாசகர்களே, உங்கள் பிரதேசங்களில் நடக்கும் செய்திகளையும், நிகழ்வுகளையும் மற்றும் நீங்கள் செய்தியாளராயின் உங்களிடத்தில் இருக்கும் செய்திகளை Battinaatham செய்தித் தளத்தில் பிரசுரிக்க எமது மின்னஞ்சலுக்கு info@battinaatham.com அனுப்பி வைக்கவும். மின்னஞ்சல் அனுப்பும் போது உங்கள் பெயர், நாடு, தொலைபேசி என்பவற்றை குறிப்பிட மறக்க வேண்டாம்.
எம்ஜியார்களாக மாறிய படை அதிகாரிகள்
விழித்துக் கொள்ளுங்கள், இது நடந்தாலும் நடக்கலாம்


www.googlesri.com Tamil News: ஆன்ரி ஆனா அம்மா ரோல் கொடுக்காம ஸ்டூடன் ரோலா கொடுப்பாங்க… ரோஜா மேடம்..

Home » Roja » ஆன்ரி ஆனா அம்மா ரோல் கொடுக்காம ஸ்டூடன் ரோலா கொடுப்பாங்க… ரோஜா மேடம்..
ஆன்ரி ஆனா அம்மா ரோல் கொடுக்காம ஸ்டூடன் ரோலா கொடுப்பாங்க… ரோஜா மேடம்..
Roja‘செம்பருத்தி’ படம் மூலம் தமிழ் சினிமாவில் அறிமுகமானவர் நடிகை ரோஜா. தொடர்ந்து ரஜினி, விஜயகாந்த், சரத்குமார், கார்த்திக், பிரபு உள்ளிட்ட முன்னணி நடிகர்கள் பலருடன் நடித்து தமிழ் சினிமாவில் முன்னணி நடிகையாக வலம் வந்தவர். தமிழ் மட்டுமின்றி, தெலுங்கிலும் முன்னணி நடிகர்களுடன் நடித்துள்ளார். 100க்கும் மேற்பட்ட படங்களில் நடித்துள்ள ரோஜா தற்போது சினிமா, அரசியல், டி.வி., நிகழ்ச்சிகள் என பிஸியாக வலம் வந்து கொண்டிருக்கிறார். இந் நிலையில்… அம்மா ரோலில் நடிக்க கொஞ்சமும் விருப்பம் இல்லை என பேட்டி ஒன்றின் போது தெரிவித்துள்ளார் ரோஜா. ஆன்ரி ஆனா அம்மா ரோல் கொடுக்காம ஸ்டூடன் ரோலா கொடுப்பாங்க ரோஜா மேடம்..
பதிவுகளை இணைக்க விரும்புவோர் Admin@tamilcinema4u.in
தமிழ் ஈ புக் (1)


Aanmeegam | Aanmeegam News | Aanmeegam Malar | Aanmeegam Stories | SPIRITUAL Stories | SPIRITUAL News | SPIRITUAL Thoughts

தினமலர் முதல் பக்கம் ஆன்மிக தகவல்கள் இஸ்லாம்
அண்ணல் நபிகள் நாயகம் அவர்களின் அன்புப்புதல்வியான ஹஸரத் பாத்திமா(ரலி) அவர்கள் மாதர் குலத்தின் மாணிக்கமாகத் திகழ்கிறார்கள். இஸ்லாமியப் பெண்களுக்கு அவர்களது வாழ்க்கை முன்மாதிரியாக அமைந்துள்ளது. வரம்புக்கு மீறிய வறுமையில் வாழ்ந்தாலும், அவர்கள் பொறுமையைக் கடைபிடித்தார்கள்.
கைப்பிடித்த கணவர் ஹஸரத் அலி (ரலி) அவர்க ளின் அன்புக்குப் பாத்திரமானார்கள். அல்லாஹ்வின் கட்டளைகளுக்கு கீழ்ப்படிந்து வாழ்ந்து, அருமை ஹஸன் ஹுஸைன் (ரலி) அவர்களின் அன்னையாகத் திகழ்ந்தார்கள். அவர்களின் வரலாற்றில் நமக்கு மாபெரும் படிப்பினைகள் உள்ளன.
பாத்திமா (ரலி) அவர்கள் ஹஸரத் கதீஜா (ரலி) அவர்களின் நான்காவது புதல்வியாக அவதரித்தார்கள். அப்போது நபிகள் பெருமானாருக்கு வயது 41. அதாவது, அவர்களுக்கு நபிப்பட்டம் கிடைத்த முதல் ஆண்டிலே பாத்திமா (ரலி) அவர்கள் பிறந்தார்கள். அல்லாஹ்வே, "பாத்திமா' என்று பெயரிடுமாறு அறிவித்தான். "பாத்திமா' என்றால் "நெருப்பில் இருந்து பாதுகாப்பு' என்று பொருள். எனவே, பிறப்பின் போதே பாத்திமா (ரலி) அவர்கள் சிறப்படைந்தார்கள்.
ஆண்டுகள் ஓடிக்கொண்டிருந்தன. பாத்திமா (ரலி) அவர்கள் வளர்ந்தார்கள். அவர்களது அழகு பெருமான்(ஸல்) அவர்களைப் போலவே அமைந்திருந்தது. அவர்களை நிக்காஹ் செய்து கொள்ள பலரும் பெருமானாரிடம் கோரினர்.
இதில் ஹஸ்ரத் அபுபக்கர் (ரலி) அவர்களும், ஹஸ்ரத் உமர் (ரலி) அவர்களும் அடங்குவார்கள். ஆனால், பெருமானார் (ஸல்) அவர்கள், அல்லாஹ்வின் நாட்டப்படியே எல்லாம் நடக்கும் என்றார்கள். கடைசியாக ஹஸ்ரத் அலி (ரலி) அவர்கள் பெண் கேட்டார்கள். அல்லாஹ்வின் உத்தரவும் அவர்களுக்கே நிக்காஹ் செய்து கொடுக்குமாறு வந்தது. எனவே ஹிஜ்ரி இரண்டாம் ஆண்டில், ஹஸ்ரத் பாத்திமா (ரலி) அவர்களுக்கும், அலி (ரலி) அவர்களுக்கும் நிக்காஹ் நடந்தது. அப்போது பாத்திமா (ரலி) அவர்களின் வயது சுமார் 15 தான்.
எத்தனையோ செல்வந்தர்கள் மணம் முடிக்கக் காத்திருந்தும் ஏழையான அலி (ரலி) அவர்களை மனதார ஏற்றுக்கொண்டார்கள். எளிய முறையில் அவர்களது நிக்காஹ் நடைபெற்றது. அவர்களுக்கு தரப்பட்ட சீதனப்பொருட்களை விரல் விட்டு எண்ணி விடலாம், இது நாயகம் அவர்களின் எளிமையின் பெருமையை எடுத்துக்காட்டுகிறது.
நல்ல வழியில் சம்பாதியுங்கள்; நல்ல வழியில் செலவழியுங்கள்
இஸ்லாம் புத்தாண்டின் முதல் மாதம்
பெண்ணைப் பார்த்தபின் திருமணம் செய்யலாமே
குழந்தை வளர்ப்பில் பெற்றோர் பங்கு
» ஆன்மிக கட்டுரைகள் முதல் பக்கம்
» தினமலர் முதல் பக்கம்
 தி.மு.க., நாளை நடத்த உள்ள போராட்டம் தேவையற்றது ஜூன் 22,2018
காது குத்தும் ஆட்சியாளர்கள் : ஸ்டாலின் விமர்சனம் ஜூன் 22,2018
காஷ்மீர் தனி நாடு: காங்., தலைவர் ஆதரவு ஜூன் 22,2018
மின்வாரிய ஊழியருக்கு ரூ.100 கோடி சொத்து ஜூன் 22,2018
இந்தியாவில் கிளை பரப்பும் அல்-குவைதாவுக்கு தடை ஜூன் 22,2018
உலக தமிழர் செய்திகள் →
இ-புத்தகம் | வர்த்தகம் | வரி விளம்பரங்கள் | புத்தகங்கள் | உலக தமிழர் செய்திகள் | Advertisement Tariff | வாசகர் கடிதம் | International Edition | Dinamalar Publications


சிரியா, ஈரானுக்கு அமெரிக்கா எச்சரிக்கை: : நிதர்சனம்

சிரியா, ஈரானுக்கு அமெரிக்கா எச்சரிக்கை:
லெபனான்இஸ்ரேல் சண்டையில், சிரியாவும், ஈரானும் தலையிடுவதை நிறுத்திக் கொள்ள வேண்டும். இல்லாவிட்டால் விளைவுகள் விபரீதமாக இருக்கும் என அமெரிக்கா எச்சரித்துள்ளது. ஹிஸ்புல்லா படைகளுக்கு ஈரானும் சிரியாவும் ஆயுதங்களைத் தந்து வருவதாக இஸ்ரேல் குற்றம் சாட்டியுள்ளது. இதனால் சிரியாவைத் தாக்க வேண்டும் என இஸ்ரேலில் குரல்கள் எழுந்துள்ளன.
ஆனால், லெபனானைத் தாண்டி இஸ்ரேல் படைகள் முன்னேறினால் கடும் விளைவுகள் ஏற்படும் என சிரியா எச்சரித்துள்ளது. சிரியாவைத் தாக்கினால் ஈரான் உள்ளிட்ட பிற நாடுகளும் தனக்கு எதிராக களமிறங்கும் என்ற அச்சம் இஸ்ரேலுக்கு உள்ளது. இதனால் இப்போதைக்கு சிரியா மீது எந்தத் தாக்குதலும் நடத்தப் போவதில்லை என இஸ்ரேல் அறிவித்துவிட்டது.
அமெரிக்க வெளியுறவுஅமைச்சர் காண்டலீசா ரைஸ் கூறுகையில், இந்தப் பிரச்சினை இஸ்ரேலுக்கும், லெபனானுக்கும் இடையிலானது. இதை இவர்களே தீர்த்துக் கொள்ள வேண்டும். ஆனால் ஹிஸ்புல்லா படையினருக்கு சிரியா ஆயுதங்களை சப்ளை செய்கிறது. இதை ஏற்றுக் கொள்ள முடியாது. அதேபோல ஈரானும் லெபனானுக்கு உதவுகிறது.
இதை இரு நாடுகளும் உடனடியாக நிறுத்திக் கொள்ள வேண்டும். இல்லாவிட்டால் இரு நாடுகளும் சர்வதேச சமுதாயத்திலிருந்து மேலும் தனிமைப்படுத்தப்படும். போரை முடிவுக்குக் கொண்டு வர அமெரிக்கா மற்றும் நட்பு நாடுகள் தீவிர முயற்சி மேற்கொண்டுள்ள நிலையில் சிரியா, ஈரானின் செயல்கள் கண்டனத்துக்குரியவை.
ஹிஸ்புல்லா படையினர் உடனடியாக தெற்கு லெபனான் எல்லைப் பகுதியிலிருந்து வெளியேற வேண்டும், ஆயுதங்களைக் கைவிட வேண்டும் என்ற இஸ்ரேலின் கோரிக்கையில் எந்த தவறும் இருப்பதாக எங்களுக்குத் தெரியவில்லை என்றார் ரைஸ்.
அமெரிக்காவுக்கு சிரியா எச்சரிக்கை: இந்நிலையில், மத்திய கிழக்கு நாடுகள் குறித்த தனது கொள்கையை அமெரிக்கா மாற்றிக் கொள்ளாவிட்டால், இந்தப் பிராந்தியமே எரிவதை தவிர்க்க முடியாது என இங்கிலாந்துக்கான சிரியா நாட்டுத் தூதர் சமி கியாமி எச்சரித்துள்ளார்.
பிபிசி தொலைக்காட்சிக்கு அவர் அளித்த பேட்டியில், சிரியா தலைநநிகர் டமாஸ்கஸுக்கு அமெரிக்க வெளியுறவுத்துறை அமைச்சர் ரைஸ் வர வேண்டும். இங்குள்ள தலைவர்களுடன் பேச வேண்டும்.
சிரியாவை ஒதுக்கிவிட்டு அல்லது சிரியாவுக்கு எதிரான நிலையை எடுத்துக் கொண்டு இந்தப் பிரச்சனையை அமெரிக்காவால் தீர்க்க முடியாது என்றார்.
இதற்கிடையே, ஈரான் நாட்டு தேசிய பாதுகாப்பு சபை செயலாளர் அலி லரிஜானி சிரியா தலைநகர் டமாஸ்கஸ் வந்துள்ளார். அந் நாட்டுத் தலைவர்களுடன் அவர் முக்கிய ஆலோசனை நடத்தியுள்ளார்.
விலகி நிற்குமாறு சிரியா, ஈரானுக்கு அமெரிக்கா எச்சரிக்கை விடுத்துள்ளதற்கு நேர் மாறாக, ஐ.நிõ. பொதுச் செயலாளர் கோபி அன்னான், மத்திய கிழக்குப் பிரச்சினையில் சிரியாவையும், ஈரானையும் புறக்கணிக்க முடியாது. இரு நாடுகளையும் அமைதிப் பேச்சுக்களில் சேர்த்துக் கொண்டால் தான் லெபனால் இஸ்ரேல் பிரச்சனைக்கு தீர்வுகாண முடியும் என்று கூறியுள்ளார்.
மாம்பழம் பறித்ததால் சுட்டுக் கொல்லப்பட்ட சிறுவன்
உடற்பயிற்சிக்கு முன் சப்ளிமென்டுகள் எடுத்துக் கொள்ளலாமா
ஸ்ருதிஹாசன் நிஜ வாழ்க்கை சர்ச்சைகள்
துப்பாக்கி சூட்டில் ஒருவர் பலி
முச்சக்கர வண்டி விபத்தில் ஒருவர் உயிரிழப்பு
ராய் லட்சுமி படுக்கையறை வீடியோ வெளியானது தெரியுமா
உறவு கொள்ள இயலாத நிலை எப்போது வரும்
புலிகளுடன் தொடர்புபட்ட 14 பேரின் பெயர் பட்டியல் உள்ளடங்கிய விஷேட வர்த்தமானி
மாத்தறை நகரில் பரபரப்பு; பொலிஸாருக்கும் கொள்ளையர்களுக்கும் இடையில் துப்பாக்கிச் சூடு
உங்களுக்கேற்ற அழகு சிகிச்சை எது
கொடூரமான “முலை வரி” சட்டம்பற்றி தெரியுமா
வீட்டிலேயே லிப் பாம் தயாரிக்கும் முறை
© 2018 நிதர்சனம் |


வின்கா குறியீடுகள் - தமிழ் விக்கிப்பீடியா

கட்டற்ற கலைக்களஞ்சியமான விக்கிப்பீடியாவில் இருந்து.
வின்காவில், 8.5 மீட்டர் ஆழத்தில் எடுக்கப்பட்ட மட்பாண்டத்தின் படம்.
"M" போன்ற குறியீட்டைக் கொண்ட ஒரு மட்பாண்டத் துண்டு.
"வின்கா எழுத்துக்கள்", "பழைய ஐரோப்பிய எழுத்து" போன்ற பெயர்களாலும் குறிக்கப்படும் வின்கா குறியீடுகள் என்பன தென்கிழக்கு ஐரோப்பாவில் கண்டுபிடிக்கப்பட்ட வரலாற்றுக்கு முந்தியகாலத் தொல்பொருட்களில் காணப்படும் குறியீடுகளைக் குறிக்கும். சில ஆய்வாளர்கள், கிமி 6000-4000 ஆண்டுக் காலப் பகுதியில் இப் பகுதியில் வாழ்ந்த வின்கா பண்பாட்டினரின் மொழிக்குரிய எழுத்துக்களாக இவை இருக்கலாம் எனக் கருதுகின்றனர். எனினும் பலர் இது குறித்து ஐயம் தெரிவிக்கின்றனர். மிகவும் சுருக்கமான குறியீடுகளையும், திரும்பத்திரும்ப வரும் குறியீடுகள் குறைவாக இருப்பதையும் சான்றாகக் காட்டி இது ஒரு எழுத்துமுறையைச் சார்ந்த எழுத்துக்களாக இருக்க முடியாது என இவர்கள் கூறுகின்றனர். இதுவரையில் கிமு 3000 ஆண்டுக் காலப்பகுதியில் உருவான சுமேரிய ஆப்பெழுத்துக்களே உலகின் முதல் எழுத்து முறையாகப் பொதுவாக ஏற்றுக்கொள்ளப் பட்டுள்ளது. எனவே வின்கா குறியீடுகள் ஒருவகை எழுத்துக்கு முந்திய குறியீடுகளாக இருக்கலாம் எனக் கருதப்படுகிறது. இக் குறியீடுகள் பொருள் குறித்திருக்கக் கூடும் எனினும் மொழியொன்றை எழுதப் பயன்பட்டிருக்க முடியாது எனப்படுகின்றது.
வின்கா-டோர்டோசு குறியீடுகள் ஆம்னிகுளொட்.காமில் இருந்து. (ஆங்கிலத்தில்)
பழைய ஐரோப்பிய எழுத்து முறையில் எண் முறைகள் - எரிக் லெவின் ஆல்ட்சுக்குலர் (ஆங்கிலத்தில்)
பழைய ஐரோப்பிய எழுத்துக்கள்: மேலும் சான்றுகள் - சான் எம். எம். வின் (ஆங்கிலத்தில்)
இந்த ஐபி க்கான பேச்சு
இப்பக்கத்தைக் கடைசியாக 27 மார்ச் 2017, 06:54 மணிக்குத் திருத்தினோம்.
அனைத்துப் பக்கங்களும் படைப்பாக்கப் பொதுமங்கள் அனுமதியுடன் பகிரப்பட்டுள்ளன; கூடுதலான கட்டுப்பாடுகளுக்கு உட்படலாம்.


தாவரவியல் பூங்காக்களை உருவாக்கியவர் | வ.மு.முரளி

எழுதுகோல் தெய்வம் இந்த எழுத்தும் தெய்வம்…
அரிய தாவரங்களின் ஒருங்கிணைந்த தாவரவியல் பூங்காக்கள், அருகி வரும் தாவரங்களைக் காப்பதில் முதன்மை வகிக்கின்றன. அத்தகைய தாவரவியல் பூங்கா அமைப்பதில் நிபுணராக விளங்கியவர், தாவரவியல் விஞ்ஞானியான கைலாஷ் நாத் கௌல். விவசாய விஞ்ஞானி, இயற்கை ஆர்வலர், சுதந்திரப் போராட்ட வீரர், தோட்டக்கலை நிபுணர், மூலிகையியல் வல்லுநர் எனப் பல பரிமாணங்களை உடையவர் கௌல்.
காஷ்மீரைப் பூர்விகமாகக் கொண்ட ஜவஹர்மல் கௌல் அடலுக்கும் ராஜ்பதிக்கும் 1905-இல் தில்லியில் மகனாகப் பிறநதார் கைலாஷ் நாத் கௌல். அவரது தாத்தா ஜெய்ப்பூரில் மன்னரின் திவானாக இருந்தவர். கௌலின் சகோதரி கமலா பின்னாளில் இந்தியாவின் முதல் பிரதமராக விளங்கிய ஜவஹர்லால் நேருவின் மனைவி. இவரது மனைவியான ஷீலா கௌல், கல்வியாளராகவும், காங்கிரஸ் கட்சியில் முன்னணி அரசியல்வாதியாகவும் இருந்தவர்.
செல்வந்தக் குடும்பத்தில் பிறந்த கைலாஷ் நாத் கௌல், தாவரவியலில் ஆர்வம் மிகுந்தவராக இருந்தார். இளம் வயதிலேயே தாவரவியல் ஆராய்ச்சிக்காக பிரிட்டன் சென்ற அவர், கியூவில் உள்ள ராயல் பொட்டானிக் கார்டன் எனப்படும் உலகப் புகழ் பெற்ற தாவரவியல் பூங்காவில் பணியாற்றினார். அங்கு பணிபுரிந்த முதல் இந்திய விஞ்ஞானி அவரே.
லண்டன் இயற்கை வரலாற்று அருங்காட்சியகத்திலும் அவர் பணிபுரிந்தார். கேம்பிரிட்ஜ் பல்கலைக்கழகத்தில் பேராசிரியராகப் பணியாற்றிய அவர், காஷ்மீரில் மட்டுமே காணப்படும் ஆர்டிமீசியா பிரேவிஃபோலியா என்ற மூலிகைத் தாவரம் குறித்து 1929-இல் அவர் ஆய்வில் ஈடுபட்டார். அதிலிருந்து எடுக்கப்படும் சான்டோனின் (Santonin) என்ற வேதிப்பொருள் ஒட்டுண்ணிப் புழு எதிர்ப்பு மருந்தாக பயன்படுத்தப்பட்டது. அந்த மூலிகையிலிருந்து எடுக்கப்படும் சாண்டோனின் அளவை ஆறு மடங்காக்க்கும் ஆராய்ச்சியில் கௌல் வெற்றி பெற்றார்.
1930-இல் அவர் நாடு திரும்பினார். அப்போது, நாட்டில் மகாத்மா காந்தி தலைமையில் காங்கிரஸ் கட்சி நட்த்திய சுதந்திரப் போராட்டம் தீவிரம் அடைந்திருந்தது. ஆரம்பத்தில், பான்னு, பெஷாவர் மாவட்டங்களில் சுதந்திரப் போராட்ட வீரர் (எல்லை காந்தி) கான் அப்துல் கபார்கான் செயல்படுத்திய ஊரக வளர்ச்சித் திட்டங்களில் அவருடன் இணைந்து கௌல் செயல்பட்டார். பிறகு, 1930-இல் தில்லியில் நடத்தப்பட்ட சட்ட மறுப்பு இயக்கத்தில் ஆஸப் அலியின் வழிகாட்டலில் அவர் ஆர்வத்துடன் பங்கேற்றார். 1931-இல் கைது செய்யப்பட்ட கௌலுக்கு ஆறுமாத சிறைத் தண்டனை விதிக்கப்பட்டது. சிறைக்குள் ‘சி’ வகுப்பு கைதிகளுக்காக தனிப் பள்ளியை அவர் நடத்தினார்.
சுதந்திரப் போரில் அவரது குடும்பம் முழுவதும் பங்கேற்றது. அவரது தாய் ராஜ்பதி கௌலும் சகோதரி கமலா நேருவும் லக்னோவில் சுதந்திரப் போராட்டத்தில் கலந்துகொண்டனர். லக்னோ நகரில் தீண்டாமை ஒழிப்புப் பணிகளிலும் கௌல் ஈடுபட்டார். கௌலின் சுதந்திரப் போராட்ட ஈடுபாட்டால் அதிருப்தி அடைந்த ஆங்கிலேய அரசு, அவரது உவர்தன்மை நிலங்கள் குறித்த ஆய்வேட்டை பறிமுதல் செய்தது.
பறவையியல் நிபுணரான சலீம் அலி, ஆப்கானிஸ்தானில் ஓர் ஆராய்ச்சியை நடத்தியபோது தனக்கு தாவரவியலில் உதவ, கைலாஷ் நாத் கௌலை நியமித்துக் கொண்டார். அவர்கள் இருவரும் இணைந்து அந்த ஆராய்ச்சியை சிறப்பாக நிறைவேற்றினர்.
ராஜஸ்தான் பகுதியின் தார் பாலைவனத்தில் உள்ள ஜோத்பூரில் கடும் குடிநீர்ப் பஞ்சம் 1947-இல் நிலவியது. அப்போது மகாராஜா உமைத் சிங்கின் தனி விமானத்தில் தார் பாலையில் நிலத்தடி நீர்ப்படுகை குறித்து கௌல் ஆய்வு மேற்கொண்டார். அச்சமயத்தில் அவர் உருவாக்கிய ஜோத்பூர் வறட்சி நிவாரனத் திட்டம், பாலைவனத்தை பசுமையாக்குவதற்கான வழிமுறைகளை அளித்தது. ஜெய்ப்பூரிலும் 1949-50-களில் ராஜஸ்தான் நிலத்தடி நீர் வாரியப் பணிகளை அவர் நடைமுறைப்படுத்தினார்.
1948-இல் தேசிய தாவரவியல் ஆராய்ச்சிக் கழகம் என்ற அமைப்பை லக்னோவில் (ஆரம்பத்தில் அதன் பெயர், இந்திய தேசிய தாவரவியல் பூங்கா) நிறுவினார். அதன் இயக்குநராக 1965 வரை இருந்து வழிகாட்டிய கௌல், அதனை உலகின் சிறந்த தாவரவியல் பூங்காக்களுள் ஒன்றாக வளர்த்தெடுத்தார்; பிரிட்டனின் கியூ, பிரான்ஸின் பாரிஸ், அமெரிக்காவின் நியூயார்க் ஆகிய இடங்களில் உள்ள தாவரவியல் பூங்காக்களுடன் லக்னோ பூங்காவும் இடம் பெறச் செய்தார்.
1953 முதல் 1965 வரை, நாடு முழுவதும் உள்ள தாவர வகைகள் குறித்த மாபெரும் கணக்கெடுப்பை கௌல் தலைமையிலான குழுவினர் நிகழ்த்தினர். வடக்கே இமயத்தின் காரகோரம் மலைத்தொடர்களில் துவங்கி, தெற்கே குமரி முனை வரையும், கிழக்கே அருணாசலில் இருந்து, மேற்கே கட்ச் வளைகுடா வரையிலும் பிரமாண்டமாக இந்தக் கணக்கெடுப்பு நடைபெற்றது. அந்த ஆவணங்கள் இன்றும் தாவரவியல் நிபுணர்களுக்கு ஆதாரமாக விளங்குகின்றன.
இதனிடயே, இலங்கையின் பெரடேனியா, சிங்கப்பூர், இந்தோனேசியாவின் போகர், ஹாங்காங், ஜப்பானின் டோக்கியோ, பிலிப்பைன்ஸின் மணிலா ஆகிய இடங்களில் தாவரவியல் பூங்காக்களின் நிர்மானத்திலும் வளர்ச்சிப் பணியிலும் கௌல் வழிகாட்டினார். தென்னை, கமுகு, பனை, ஈச்சை போன்ற பனைக் குடும்ப மரங்கள் (Arecaceae) குறித்த ஆய்வில் உலக அளவில் நிபுணராக கௌல் மதிக்கப்பட்டார்.
பாரிஸ் (1954), மாண்ட்ரீல் (1959) ஆகிய இடங்களில் நடைபெற்ற சர்வதேச தாவரவியல் காங்கிரஸ் மாநாடுகளில் இந்தியப் பிரதிநிதியாக கௌல் பங்கேற்றார். இந்தியாவின் தொல் தாவரவியல் சங்கத்தின் தலைவராக 1968-இல் அவர் தேர்ந்தெடுக்கப்பட்டார். 1975-இல் கான்பூரில் நிறுவப்பட்ட சந்திரசேகர ஆசாத் வேளாண்மை பல்கலைக்கழகத்தின் துணைவேந்தராக அவர் நியமிக்கப்பட்டார்.
1969-இல், ஜம்மு காஷ்மீர் மாநில அரசால், தோட்டக்கலை, பூங்காக்கள் வாரியத்தின் இயக்குநராக நியமிக்கப்பட்டார். அப்போது, பன்முகத்தன்மை கொண்ட மலர் சாகுபடியிலும், முகல் தோட்டங்களின் மறு நிர்மானிப்புப் பணிகளிலும் அவர் பல ஆண்டுகள் பணியாற்றினார்.
உத்தரப்பிரதேச மாநிலத்தில் பயனற்றுக் கிடந்த பல்லாயிரம் ஏக்கர் உவர் தரிசு நிலங்களை சாகுபடிக்கு உகந்ததாக சீரமைத்ததிலும் கௌலின் பங்கு இன்றியமையாதது (1953). அதற்காக பாந்த்ரா திட்டத்தை அவர் துவங்கினார். தரிசு நிலங்களுக்கு ஏற்ற இயற்கையான சீர்திருத்தப் பணிகளுடன், மூலிகைத் தாவரங்கள், புதர்ச்செடிகள், வறட்சியைத் தாங்கும் மர வகைகளை வளர்த்ததன் மூலமாக அப்பகுதியை பசுமை ஆக்கினார்.
1948-இல் கௌல் அமைத்த விஞ்ஞான் மந்திர் -அறிவியல் கல்வி திட்டத்தை இந்திய அரசே ஏற்று நடத்தியது. அதன்மூலமாக நாட்டில் அறிவியல் கல்வி பெருகவும் கௌல் காரணமாக இருந்தார். பாரம்பரிய சிற்பக் கலை, ஓவியக் கலைகளிலும் நாட்டம் மிகுந்தவராக கௌல் இருந்தார். உ.பி.யின் லலித் கலா அகாதெமியின் தலைவராகவும் அவர் செயல்பட்டார் (1965).
1977-இல் பத்மபூஷண் விருது அவருக்கு வழங்கப்பட்டது. 1983-இல் அவர் மறைந்தார். அரசியலில் பிரபலப் பின்னணி இருந்தபோதும், அதை தனது தனிப்பட்ட வாழ்க்கைக்குப் பயன்படுத்திக் கொள்ளாமல், விஞ்ஞானியாகவே கைலாஷ் நாத் கௌல் வாழ்நாள் முழுவதும் இயங்கினார். தாவரவியல் பூங்கா நிபுணராக உலக அளவில் அவர் இன்றும் மதிக்கப்படுகிறார்.
Tags: அக்கினிக் குஞ்சுகள், அஞ்சலி, இளைஞர்மணி, தினமணி, வரலாறு
‘இந்தியாவின் எடிசன்’ என புகழப்பட்ட விஞ்ஞானி
ஸ்டெர்லைட் ஆலை முடக்கம்: தொழில் துறைக்கு எச்சரிக்கை
தூத்துக்குடியில் நடந்தது அறவழிப் போராட்டமா
ஸ்டெர்லைட் போராட்டம் திசை திரும்பிய கதை…
கர்நாடகத்தில் பாஜக வெற்றி – தேசியத்துக்கு மகுடம்
இறைமை – 5 கவிதைகள்
கிராமிய வங்கி ஊழியர்களின் ஓய்வூதியப் போராட்டம்
இமைக்கணம்: ஜெயமோகன் நிகழ்த்தும் அற்புதம்
நமது விஞ்ஞானிகளை அறிய, படத்தின் மீது சொடுக்குங்கள்...
ஸ்டெர்லைட் ஆலை முடக்… on ஸ்டெர்லைட் ஆலை முடக்கம்: தொழில…
நெற்றிக்காசு –… on நெற்றிக்காசு
தூத்துக்குடியில் நடந… on தூத்துக்குடியில் நடந்தது அறவழி…
ஸ்டெர்லைட் போராட்டம்… on ஸ்டெர்லைட் போராட்டம் திசை திரு…
வேகநரி on கர்நாடகத்தில் பாஜக வெற்றி…


மதுபோதையில் இறந்த ஸ்ரீதேவிக்கு அரச மரியாதை ; கொதித்தெழுந்த மக்கள்! Battinaatham

மதுபோதையில் இறந்த ஸ்ரீதேவிக்கு அரச மரியாதை ; கொதித்தெழுந்த மக்கள்
”மதுபோதையில் இறந்த ஸ்ரீதேவிக்கு அரச மரியாதையுடன் கூடிய இறுதிச்சடங்கு எதற்கு” என்று மக்கள் விமர்சனம் தெரிவித்துள்ளனர்.
திருமண நிகழ்ச்சியில் கலந்து கொள்ள டுபாய் சென்ற இடத்தில் ஸ்ரீதேவி உயிர் இழந்தார். முதலில் மாரடைப்பு என்றார்கள் பின்னர் தான் அவர் மது போதையில் குளியல் தொட்டியில் தவறி விழுந்து நீரில் மூழ்கி இறந்தது தெரிய வந்தது.
ஸ்ரீதேவியின் உடல் நேற்று இரவு மும்பை கொண்டு வரப்பட்டது. மது போதையில் விழுந்து இறந்த ஸ்ரீதேவியின் உடல் மீது இந்தியத் தேசியக் கொடியை போர்த்தி மாநில அரசு மரியாதை செய்தது. அதைப் பார்த்து பலரும் கோபப்பட்டுள்ளனர்.
மதுபோதையில் இறந்தவருக்கு எதற்கு மாநில அரசு மரியாதையுடன் கூடிய இறுதிச்சடங்கு செய்ய வேண்டும். இதை ஒருபோதும் ஏற்றுக்கொள்ள முடியாது என்று விமர்சித்துள்ளனர்.
அன்பான வாசகர்களே, உங்கள் பிரதேசங்களில் நடக்கும் செய்திகளையும், நிகழ்வுகளையும் மற்றும் நீங்கள் செய்தியாளராயின் உங்களிடத்தில் இருக்கும் செய்திகளை Battinaatham செய்தித் தளத்தில் பிரசுரிக்க எமது மின்னஞ்சலுக்கு info@battinaatham.com அனுப்பி வைக்கவும். மின்னஞ்சல் அனுப்பும் போது உங்கள் பெயர், நாடு, தொலைபேசி என்பவற்றை குறிப்பிட மறக்க வேண்டாம்.
எம்ஜியார்களாக மாறிய படை அதிகாரிகள்
விழித்துக் கொள்ளுங்கள், இது நடந்தாலும் நடக்கலாம்


நகைச்சுவை

கோவா கடற்கரையில் 24 இடங்களில் ‘நோ செல்ஃபீ’ ஜோன்கள்
5ஜி ஏலத்தை அடுத்த ஆண்டு நடத்த வலியுறுத்தல்
சமையல் சிலிண்டர் உபயோகர்களுக்கு மிக முக்கிய அறிவிப்பு
சந்திரபாபு - தினமலர் வாரமலர்
அமித்ஷா இயக்குனராக இருக்கும் வங்கியில் ரூ.745 கோடி டெபாசிட், வாழ்த்துக்கள் ராகுல் காந்தி ‘டுவிட்’
மாவட்டங்களில் நீட் தேர்வு மையங்கள்: ஜவ்டேகர்
மின்வாரிய ஊழியருக்கு ரூ.100 கோடி சொத்து
அரசு வங்கிகளை தனியார் மயமாக்கும் எண்ணம் இல்லை: அமைச்சர்
அதிபர் டிரம்ப் மனைவி ஆடையால் சர்ச்சை
நீருக்குள் யோகாசனம் செய்து 8 வயது சிறுமி உலக சாதனை
இந்தியாவில் இந்த சொர்க்க பூமி இருப்பது உங்களின் யாருக்காவது தெரியுமா
பதவி விலகுகிறார் தலைமைப் பொருளாதார ஆலோசகர் அரவிந்த் சுப்ரமணியன்
மிஸ் இந்தியா பட்டம் வென்றார் அனு கீர்த்தி வாஸ்
எலியை எப்படி விசாரிப்பார்கள் .
அரசு ஏன் நடவடிக்கை எடுக்கவில்லை.
அமெரிக்காவில் அடைக்கலம் கேட்கும் 7,000 இந்தியர்கள்: ஐ.நா. தகவல்
இந்தியாவில் இயங்கும் ஒரே ஒரு தனியார் ரயில்
சிக்கிம் அரசின் விளம்பரத் தூதராக ஏ.ஆர்.ரஹ்மான் நியமனம்
வேணும்னுதானே மனைவியை கிணத்துல தள்ளினே…
அய்யோ... வங்கிகள் இப்படியும் நம்மை ஏமாற்றுமா
கட்டாய விடுப்பில் அனுப்பப்படுகிறார் சந்தா கோச்சார்
18 எம்எல்ஏக்கள் தகுதிநீக்க வழக்கில் 3-வது நீதிபதியாக விமலா நியமனம்
இனிமேல் இது இருந்தால் தான் வண்டி
எண்டமூரி வீரேந்திரநாத் நாவல் வரிசை 11
எண்டமூரி வீரேந்திரநாத் நாவல் வரிசை 10
எண்டமூரி வீரேந்திரநாத் நாவல் வரிசை 09
”கடைல எல்லாமே இயற்கையானது... கல்லாப்பெட்டி கூட பனைஓலைதான்” - எம்.சி.ஏ. பட்டதாரியின் முயற்சி
பாதாம், முந்திரி, பிஸ்தா... எந்த நட்ஸில் என்னென்ன சத்துகள்
நாட்டுக் கருப்புக் கோழி பற்றி உங்களுக்குத் தெரிந்ததும், தெரியாததும் ஒரு அலசல்...
ஒரு ரூபாய் செலவின்றி நோய்கள் குணமாக ஆண்மையை பெருக செய்யும் ரகசியம்...
வீரயுக நாயகன் வேள் பாரி - 88 -சு.வெங்கடேசன் - சரித்திர தொடர்
அமெரிக்காவில் அடைக்கலம் கேட்கும் 7,000 இந்தியர்கள்: ஐ.நா. தகவல்
எண்டமூரி வீரேந்திரநாத் நாவல் வரிசை 08
எண்டமூரி வீரேந்திரநாத் நாவல் வரிசை 07
எண்டமூரி வீரேந்திரநாத் நாவல் வரிசை 06
எண்டமூரி வீரேந்திரநாத் நாவல் வரிசை 05
படம் பாருங்கள்.. ரசியுங்கள்...சிரியுங்கள்....இது what 's up கலக்கல்:)III
டாடி லேங்குவேஜ் ஃபாலோ பண்றேன்…
காவல் துறையில் இனி ஆர்டலி முறை ஒழிக்கப்படும் - கேரள முதல்வர் உறுதி
ஜூன் 25-ம் தேதி தேசிய கருப்பு தினமாக அனுசரிப்பு:பா.ஜ.,
இந்திராணிக்கு விவாகரத்து; பீட்டர் முகர்ஜி சம்மதம்
காவிரி ஆணையம் அமைப்பதில் சிக்கல் : குமாரசாமி
திண்டுக்கல் சீனிவாசனின் பேச்சு உளறல் அல்ல,
தமிழர்களை அதிர வைக்கும் புதிய உத்தரவு
நிபா வைரஸுக்கு இசை வழி பிரிவு உபசரிப்பு: கேரள மக்கள் கொண்டாட்டம்
டிராஃபிக் ராமசாமி வேடத்துக்கு ரஜினி
ஜம்மு காஷ்மீர் மாநில முதல்வர் மெஹபூபா முஃப்தி ராஜிநாமா என்று தகவல்
தேர்வு எழுத வேண்டும் என்றால் தாலியைக் கழட்டுங்கள்: பெண்களை அதிர வைத்த உ.பி காவல்துறை
நடிகை நயன்தாரா தயாரிப்பாளர் ஆகிறார் புதிய படத்தை இயக்குபவர் விக்னேஷ் சிவனா
பத்து, ‘கெட்டப்’புகளில் மிரட்டும் சதீஷ்
ரஜினிக்காக கதை எழுதும் தனுஷ்
ஆக்ஸிடன்ட், மரண வேதனை, மன அழுத்தம்... `கில்லி’ இயக்குநர் தரணி மீண்டெழுந்த கதை
ஈகரை தமிழ் களஞ்சியம் :: பொழுதுபோக்கு :: நகைச்சுவை
உன் காதலியைக் கல்யாணம் பண்ணிக்கிட்டா உன் உயிருக்கு ஆபத்துன்னு
 அவ‌ன் காதலி‌க்‌கிற பொ‌ண்ணு எ‌ன் மக
நிருபர்: ஒரு குடும்பத்திற்கு ஒரு குழந்தை போதும்னு சொல்றாங்க
நடிகை: இ‌ல்லையே.. எ‌ன்னோட ஒ‌வ்வொரு கணவருக்கு‌ம் ஒரு
நிருபர்: ஒரு குடும்பத்திற்கு ஒரு குழந்தை போதும்னு சொல்றாங்க
நடிகை: இ‌ல்லையே.. எ‌ன்னோட ஒ‌வ்வொரு கணவருக்கு‌ம் ஒரு
ஈகரை தமிழ் களஞ்சியம் :: பொழுதுபோக்கு :: நகைச்சுவை
Contact Administrator | ஈகரை வலைதிரட்டி | விதிமுறைகள் | ஈகரை ஓடை | எழுத்துரு மாற்றி | ஈகரை தேடுபொறி | ஈகரை முகநூல் | ஈகரை ட்விட்டர்


Tamil Christian Devotional TV Channel holycrosstv.com » இந்தியப் பிரதமர் காமன்வெல்த் மாநாட்டில் கலந்து கொள்ள வேண்டும், மன்னார் ஆயர்

You are here: Home // திருஅவை செய்திகள் // இந்தியப் பிரதமர் காமன்வெல்த் மாநாட்டில் கலந்து கொள்ள வேண்டும், மன்னார் ஆயர்
இந்தியப் பிரதமர் காமன்வெல்த் மாநாட்டில் கலந்து கொள்ள வேண்டும், மன்னார் ஆயர்
இம்மாதம் 15 முதல் 17 வரை இலங்கையின் கொழும்பில் நடைபெறவுள்ள காமன்வெல்த் நாடுகளின் தலைவர்கள் உச்சி மாநாட்டில் இந்தியப் பிரதமர் மன்மோகன் சிங் கலந்து கொள்ள வேண்டும் என்று மன்னார் மறைமாவட்டத்தின் ஆயர் இராயப்பு ஜோசப் அவர்கள் வேண்டுகோள் விடுத்துள்ளார்.
இந்தியப் பிரதமர் அவ்வாறு இலங்கை வரும்போது மன்னார் உட்பட வடமாநிலத்திற்கு வருகை தர தவறக்கூடாது என்றும் ஆயர் இராயப்பு ஜோசப் வலியுறுத்தியுள்ளார்.
இந்தியாவே இந்தப் போரை ஊக்குவித்திருக்கின்ற காரணத்தினால் அதனால் ஏற்பட்ட விளைவுகளை இந்தியப் பிரதமர் இங்கு வந்து பார்ப்பது பொருத்தமாக இருக்கும் என்றும் அவர் கூறியுள்ளார்.
பிரதமர் மன்மோகன் சிங் வடமாநிலத்திற்கு வந்து அங்குள்ள தமிழர்களைச் சந்தித்து உரையாடினால் போரினால் ஏற்பட்டுள்ள பின்விளைவுகளை அவரால் நன்கு தெரிந்து கொள்ளமுடியும் என்றும் ஆயர் இராயப்பு ஜோசப் மேலும் தெரிவித்துள்ளார்.
இந்தியா, தமிழர்களின் தாயின் நிலையில் இருப்பதனால் இந்தியா விழித்தெழுந்து தமிழ் மக்கள் படும் வேதனையைத் தீர்த்து வைக்க வேண்டும் என்றும் அவர் மேலும் தெரிவித்தார்.
இன்றைய திருப்பலி – 22-06-2018
அருளின் நேரம் – Epi.06
ஹோலி கிராஸ் ரேடியோ – நேரலை


கவிதை வீதி...: September 2015

கவிதை பூக்களின் நந்தவனம்... நவரசங்களின் தாயகம்....
விஜய்-யின் புலி திரைப்படமும்... சில நகைச்சுவைகளும்
விஜய் படம் வருதுன்னாவே ஊடகங்களிலும், ரசிகர்கள் மத்தியிலும் வரும் நகைச்சுவைகளுக்கும், கலாட்டாக்களுக்கும் பஞ்சம் இருக்காது... படம் நல்லாயிருந்ததா அது அப்படியே முடிஞ்சுடும்... படம் சரியில்லன்னா கிண்டல்கள் செய்வது இன்னும் அதிகமாகும்...
தற்போது வெளிவர இருக்கும் புலி படம் எப்படியிருக்குன்னு தெரியில இந்த படத்தைப்பத்தி 1-ந் தேதி விமர்சனத்தில் பார்க்கலாம் அதற்குமுன் எனது வாட்ஸ்அப்பில் வந்த புலி படத்தை நக்கல்செய்து வந்த நகைச்சுவை படங்கள்.. அவைகளுடன் நான் நசித்த நகைச்சுவை துணுக்குகள்....
சிறுவன்: ஏ‌ம்பா... என் மார்க் ஷிட்டில் கையெழுத்து போடாமல்
தந்தை: நீ வாங்கியுள்ள மார்க்குக்கு உன் அப்பா எழுத படிக்க
தெரிந்தவர் என்று ஆசிரியர்களுக்கு தெரிய வேண்டாம்
என் கணவர் பெரிய கலா ரசிகர்னு எனக்கு
எதுக்குயா தலைவர் நெஞ்சுல அடிக்கடி தண்ணீர் தெளிக்கிறாரு
நெஞ்சுல ஈரேமே இல்லைனு சொல்றாங்களாம
எதிரி அனுப்பிய புறா எதற்கு திசைமாறிப் போகிறது…
நம் அரண்மனையிலிருந்து வரும் மசாலா
மனைவி: ஏங்க உங்க பிரண்டுக்கு பார்த்திருக்குற பொண்ணு நல்லாவேயில்லையே... நீங்களாவது சொல்லக் கூடாதா
கணவன்: நான் ஏன் சொல்லணும்
மனைவி: : நீங்க அவரு பிரண்டுதானே..
கணவன்: அவன் மட்டும் எனக்கு சொன்னானா என்ன
நானும் என் மனைவியும் காதலித்து கல்யாணம் செய்தவர்கள்
அடிக்கடி உங்கள் மனைவி காற்றுவாங்க போனேன் வரும் வழியில் ஒரு கழுதையை வாங்கிவந்தேன் என்று பாடுவதை கேட்டது உண்டு....
"விமானம், ராக்கெட்டைப் பார்த்து: நண்பா எப்படி இவ்வளவு
உனக்கு பின்னால தீ வெச்சா தெரியுமடா... தீ.........."
"என்னை, பெண் பார்க்க வந்தன்னிக்கு, நீங்க டிபனை தொடவே இல்லையே ஏன்
"ரெண்டாவது 'ஷாக்' எதுக்குன்னு, தான்..
வெறும் கையால் மின்சார கம்பிகளை நம்மால் தொட முடியுமா
ஒரே ஒரு முறை தொடமுடியுமே
நண்பர் 1: என்னங்க பெண்ணையே கண்ல காண்பிக்க மாட்டேங்கிறாங்க...
நண்பர் 2: நான் தான் சொன்னேன்ல...
பொண்ணு இருக்கிற இடமே தெரியாதுன்னு
ஆசிரியர்: உண்மைக்கு எதிர்பதம் என்னனு கேட்டதற்கு உங்க பையனுக்கு பதில் சொல்ல தெரியலை மேடம்
அம்மா: அவனுக்கு பொய் சொல்லவே தெரியாது சார்
சிம்புதேவன் மீது நம்பிக்கையிருக்கிறது படம் நன்றாக
அடுத்த பதிவு - புலி சினிமா விமர்சனம்
Links to this post Labels: அனுபவம், சமூகம், நகைச்சுவை, பார்க்க சிரிக்க, மொக்கை, ரசித்தது, விஜய், ஜோக்ஸ்
நான் உங்க வீட்டு பிள்ளை
சர்வதேச தினஙகள் (World Days) (6)
பொது அறிவு G.K. (13)
வாரம் ஒரு தகவல் (21)
கவிதை வீதி... // சௌந்தர் //
கவிதை வீதியில் வலம் வந்தவர்கள்
2011-ல் நீங்கள் கொடுத்த கீரிடம்..
வி தைத்திட்ட எங்கும் விளைந்த காலங்கள் போய் வள்ளுவனின் குறளாய் குறைந்து விட்டது நிலங்கள்... வ றட்சியின் போர்வையில் புகுந்து...
ஒரு புன்னகையால் தூக்கில் பேர்டுவதும் மறுபுன்னகையால் உயிர்கொடுப்பதும் உன்னால் மட்டுமே முடிந்தவைகள்...
நீ அவள் பாதம் தொட்டதினால்...
சி ன்ன சின்ன சிம்பெனிகளை சிணுங்களில் உதிர்க்கும் கொலுசே... நீ பாடும் பல்லவிகள் அவள் கொடுத்ததா இல்லை நீயே தொடுத்ததா.. அ வளின் ஒவ்வொறு ...
அண்ணா கவிதாஞ்சலி -கலைஞர் மு,கருணாநிதி
பூவிதழின் மென்மையினும் மென்மையான புனித உள்ளம்- - அன்பு உள்ளம் அரவணைக்கும் அன்னை உள்ளம் - அவர் மலர் இதழ்கள் தமிழ் பேசும் மா, பலா, வாழைய...
1. காமராஜர், ஒருவரை ஒரு தடவை பார்த்து பேசி விட்டால் போதும், அவரை எத்தனை ஆண்டுகள் கழித்து பார்த்தாலும், மிகச்சரியாக சொல்வார். அந்த அளவு...
மோடி பிட்னஸ்... வைரலான சமூக வலைதள மீம்ஸ்..
விஜய்-யின் புலி திரைப்படமும்... சில நகைச்சுவைகளும்...
(அது ஒண்ணுமில்லிங்க... பிளாக்குக்கு திருஷ்டி இருக்கிறதா சொன்னாங்க அதான்...)
”கவிக்காதலன்” விருது நன்றி : Speed Master


விராத்கோஹ்லி-அனுஷ்காவை தொடர்ந்து அடுத்த நட்சத்திர ஜோடியின் திருமணம் | Webdunia Tamil

வெள்ளி, 22 ஜூன் 2018
தகவ‌ல் தொ‌ழி‌ல்நு‌ட்ப‌ம்‌பி‌பி‌சி த‌மி‌ழ்வ‌ணிக‌ம்வேலை வ‌ழிகா‌ட்டித‌மிழக‌ம்தே‌சிய‌ம்உலக‌ம்அ‌றிவோ‌ம்நாடு‌ம் நட‌ப்பு‌ம்சு‌ற்று‌ச்சூழ‌ல்
சி‌னிமா செ‌ய்‌திபே‌ட்டிக‌ள்‌கிசு‌கிசு‌விம‌ர்சன‌ம்மு‌ன்னோ‌ட்ட‌ம்உலக சி‌னிமாஹா‌லிவு‌ட்பா‌லிவு‌ட்க‌ட்டுரைக‌ள்மற‌க்க முடியுமா‌ட்ரெ‌ய்ல‌ர்பட‌த்தொகு‌ப்பு
ரா‌சி பல‌ன்எ‌ண் ஜோ‌திட‌ம்‌சிற‌ப்பு பல‌ன்க‌ள்டார‌ட்கே‌ள்‌வி - ப‌தி‌ல்ப‌ரிகார‌ங்க‌ள்க‌ட்டுரைக‌ள்பூ‌ர்‌வீக ஞான‌ம்ஆலோசனைவா‌ஸ்து
விராத்கோஹ்லி-அனுஷ்காவை தொடர்ந்து அடுத்த நட்சத்திர ஜோடியின் திருமணம்
பாலிவுட் திரையுலகின் முன்னணி நடிகைகளில் ஒருவரான அனுஷ்கா ஷர்மா, கிரிக்கெட் வீரர் விராத் கோஹ்லியை சமீபத்தில் திருமணம் செய்து கொண்டார். இந்த திருமண கொண்டாட்டம் கடந்த சில நாட்களாக இருந்த நிலையில் பாலிவுட்டில் மீண்டும் ஒரு நட்சத்திர ஜோடிக்கு திருமணம் நடைபெறவுள்ளது.
கடந்த 2013ஆம் ஆண்டு முதல் காதலித்து வருவதாக கூறப்படும் ரன்வீர்சிங்-தீபிகா படுகோனே ஜோடி நாளை திருமண நிச்சயதார்த்தம் செய்து கொள்ளவிருப்பதாக கூறப்படுகிறது. நாளை தீபிகாவின் பிறந்த நாள் என்பதால் இருவரும் இந்த பிறந்த நாள் கொண்டாட்டத்திற்காக மாலத்தீவு சென்றுள்ளதாகவும், அங்கே தான் இந்த நிச்சயதார்த்தம் நடைபெறவுள்ளதாகவும் வதந்திகள் பரவி வருகின்றது.
கடந்த 2013ஆம் ஆண்டு சஞ்சய் லீலா பன்சாலி இயக்கத்தில் உருவான ராம் லீலா படத்தில் இருவரும் இணைந்து நடித்தபோது காதல் உண்டானதாக கூறப்படுகிறது. இந்த நிலையில் தீபிகா, ரன்வீர் நடித்த 'பத்மாவதி' திரைப்படம் விரைவில் வெளியாகவுள்ளது என்பது குறிப்பிடத்தக்கது.
என்னது சந்தானத்துக்கு ஜோடி தீபிகா படுகோனாவா
மத்திய அரசு விழாவைப் புறக்கணித்த தீபிகா படுகோனே
இவ்வளவு பிரச்சனைக்கு காரணமான அந்த பத்மாவதியின் உண்மை கதை என்ன தெரியுமா
தீபிகாவின் தலை காப்பாற்றப்பட வேண்டும்: கமல்ஹாசன்
தீபிகாவின் தலையை கொண்டுவந்தால் ரூ. 5 கோடி பரிசு: அறிவிப்பு செய்த உ.பி. அமைப்பு
இதில் மேலும் படிக்கவும் :
முதன்மைப் பக்கம் எங்களைப் பற்றி கருத்துத் தெரிவித்தல் விளம்பரம் செய்தல் உரிமைத் துறப்பு எங்களைத் தொடர்புகொள்க


நோய் எதிர்ப்பு சக்தியை அதிகரிக்கும் சீரான தூக்கம் - Muththumani.com-முத்தான தகவல்களுடன் ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-")[2].substring(0,2); var m = postdate.split("-")[1]; var y = postdate.split("-")[0]; for(var u2=0;u2

~ தடங்கலுக்கு வருந்துகிறோம். வெகு விரைவாக சரிசெய்யப்படும்..
Home » கட்டுரைகள் » நோய் எதிர்ப்பு சக்தியை அதிகரிக்கும் சீரான தூக்கம்
நோய் எதிர்ப்பு சக்தியை அதிகரிக்கும் சீரான தூக்கம்
சீரான தூக்கம் நோய் ஏதிர்ப்பு சக்தியை அதிகரிக்கும் என ஆய்வொன்றின் மூலம் தெரியவந்துள்ளது.
கலிபோர்னியா பல்கலைகழக ஆய்வாளர்கள் தூக்கத்திற்கும், நோய் எதிர்ப்பு சக்திக்கும் இடையே உள்ள தொடர்பு குறித்து ஆய்வு நடத்தினர்.
125 பேரிடம் நடத்தப்பட்ட இந்த ஆய்வில், நாள் ஒன்றிற்கு இரவில் ஏழு மணிநேரங்கள் தூங்குபவர்களின் உடலில் உள்ள பகுதிகள் சீராக இயங்கி நோய் எதிர்ப்பு சக்தி அதிகரிப்பது கண்டறியப்பட்டது.
இதனால் நோய்த் தாக்கங்களுக்கு உட்படுதல் குறைக்கின்றது எனவும், சராசரியாக ஆறு மணிநேரங்களுக்கு குறைவாக தூங்குபவர்கள் நோய்த் தாக்கத்திற்கு உள்ளாகும் தன்மை சீராக தூங்குபவர்களை விடவும் 11.5 மடங்கு அதிகம் எனவும் தெரியவந்துள்ளது.
~ ஒருவன் தன்னிடம் பிறர் எப்படி நடந்து கொள்ள வேண்டுமென எதிர்பார்க்கிறானோ, அப்படி எல்லாரிடமும் தான் நடந்து கொள்வதே ஒழுக்கமாகும்.>~ ஒருவன் தன்னிடம் பிறர் எப்படி நடந்து கொள்ள வேண்டுமென எதிர்பார்க்கிறானோ, அப்படி எல்லாரிடமும் தான் நடந்து கொள்வதே ஒழுக்கமாகும்.
 தமிழா .. நீ பேசுவது தமிழா...
தமிழுக்கு அமுதென்று பேர் - இன்பத்
தமிழ் எங்கள் உயிருக்கு நேர்
இலவசமாக நீ ஒன்றைப் பெற்றுக் கொள்வாயானால் உன் சுதந்திரம் பறி போய்விடும்.
எளிமையாக கற்பித்தலில் ஆசிரியரின் பங்கு
இந்த வாரம் படித்த நூல்களில் இருந்து திரட்டிய நல்ல கருத்துக்கள்..
குறைந்த விலையில் கிராமப் புறங்களில் கிடைக்கும் பழங்கள்
ஒரு மில்லியன் வருடங்களுக்கு முன்னர் வாழ்ந்த பசு: தடத்தினை கண்டுபிடித்த சிறுவர்கள்
தந்தையின் தியாகத்தை நன்றியுடன் கௌரவிக்கும் நாள்-தந்தையர் தினம்
தமிழ் சிஎன் என் அலைகள்
உ.தமிழ் இணை. ஈ தமிழ்24.
ஈழ நாதம் ஈழம் ரைம்ஸ்
ஈழம் ஈ நியூஸ் மக்களின்குரல்
EU தமிழ் ஈழம் டெயிலி
தின இதழ் தென் செய்தி
தமிழ் யாக தின இதழ்


சிறு துரும்பு | Tamil. Writing.

தொழில்நுட்பம் தெரிந்த தமிழார்வலர்கள் புண்ணியத்தில் இதோ இங்கே நான் கிறுக்க நீங்கள் படித்துக் கொண்டிருக்கிறீர்கள். பலருக்கு கணினியில் தமிழ் என்றாலே இன்னும் ஆச்சரியம்தான். குறிப்பாக எழுதுவது.
‘கணினியில் தமிழ்’ – என்று மாநாடு நடத்தலாம். மக்கள் வருவார்களா என்பது மற்ற நிகழ்ச்சிகளுக்குக் கிடைக்கும் வரவேற்பை வைத்துப் பார்த்து ஓரளவு யூகிக்கக் கூடிய ஒன்றுதான்.
சொல்லிக்கொள்ளும்படி கூட்டம் கூடும் ஒரு நிகழ்ச்சியில் பிட் நோட்டீஸ் மாதிரி ஒரு பேப்பரைக் கொடுத்தால் என்ன
 இந்த நினைப்பில் வடிவமைக்கப்பட்டதுதான் இந்தப் படம்.
நன்றாக உள்ளது. கோவிலில் கொடுத்துப் பார்க்கிறேன்… இன்னும் கொஞ்சம் clutter குறைந்த ஒன்றும் தர இயலுமா
நல்ல முயற்சி. ஏதோ ரெண்டு பேரும் விளயாடின மாதிரி இருந்தது, இப்போது வினையாகிவிட்டது :-))
என்ன் சொல்கிறீர்கள் பரி, என்னைப் போல மிட்டாய்க் கடையில் வேடிக்கை பார்க்கும் பட்டிக்காட்டான்களுக்கு புரிந்த மாதிரி எழுதுங்களேன். இந்த மாதிரி புது வீடு அனைவௌம் கட்ட முடியுமா
புது வூடு பற்றிக் கேட்கிறீர்களா இது காசு கொடுத்து எனக்கான ஒரு domain-ஐ வாங்கியிருக்கிறேன்(காசி மாதிரி).
எல்லாரும் கட்ட முடியும். வெறும் $6 தான் -அதாவது அமெரிக்காவில் இருந்தால். இந்தியா பற்றித் தெரியவில்லை. வேண்டுமானால் விசாரித்துச் சொல்கிறேன்.
RSS ஓடை சுட்டியைக் கொடுக்க முடியுமா உங்கள் பதிவை சரியாக கவனிக்க வசதியாக இருக்கும்.
பரி, டெம்ப்ளேட்டின் தமிழில் ஒரு சிறு பிழை. அதை சரி செய்துவிடுங்கள். ‘எழுதியவர்:’-ஐ ‘எழுதியது’ என்று மாற்றவேண்டும்.
சீக்கிரம் இதே அளவுக்கு லினக்ஸில் முடிந்தால் நன்றாக இருக்கும்.
கொன்வேட்டர் பற்றி ஒரு தொடுப்பையும் உங்க பிட் நோட்டீஸில: காணோம்…..:)
இது தமிழில் எழுதுவதை அறிமுகப்படுத்தும் முயற்சி. இப்பவே திஸ்கி, யுனிகோட்-னு சொன்னா பயந்து ஓடிடுவாங்க 🙂
வலை வீசுகிறேன். விழும் மீன்களை வறுத்தெடுத்துட வேண்டியதுதான் :-))


கொங்கு மண்டலத்தில் பாடல் பெற்ற சிவத்தலங்கள் | வ.மு.முரளி

எழுதுகோல் தெய்வம் இந்த எழுத்தும் தெய்வம்…
கொங்கு மண்டலத்தில் பாடல் பெற்ற சிவத்தலங்கள்
கோயிலில்லா ஊரில் குடியிருக்க வேண்டாம் என்ற பழமொழி தமிழகத்தில் உண்டு. தமிழகத்தின் பழமையான நகரங்கள், ஊர்கள் பலவும் அங்குள்ள கோயிலை மையமாகக் கொண்டே உருவாகியிருப்பதைக் காண முடியும். தமிழோடு சைவமும் வைணவமும் வளர்த்த பெருமை மிக்கது தமிழகம்.
பண்டைக்காலத்தில் தமிழகம் சேர நாடு, சோழ நாடு, பாண்டிய நாடு, பல்லவநாடு, தொண்டைநாடு, கொங்குநாடு என அரசியல்ரீதியாகப் பிரிக்கப்பட்டிருந்தது. இந்த பிராந்திய வேறுபாடுகள் ஒவ்வொரு காலத்திலும் மாறியபடியே இருந்துள்ளன. ஆயினும், ஏதாவது ஒரு ஊரைக் குறிப்பிடுகையில் அந்த ஊர் உள்ள பகுதியை சேரநாடு, கொங்குநாடு என்று குறிப்பிடுவது வழக்கமாக இருந்துள்ளது.
அதன்படி, தர்மபுரி முதல் கோவை வரையிலான தற்போதைய மேற்கு மண்டல தமிழகப் பகுதிகள் ‘கொங்குநாடு’ என்று அழைக்கப்பட்டுள்ளன. தர்மபுரி, கிருஷ்ணகிரி, சேலம், நாமக்கல், கரூர், ஈரோடு, திருப்பூர், கோவை, நீலகிரி மாவட்டங்கள் அக்காலத்தில் கொங்குநாடு என்று அழைக்கப்பட்டுள்ளன.
இந்த கொங்குநாடு பகுதியில் உள்ள ஆலயங்கள் பல. ஊர்தோறும் ஆலயங்கள் இருந்தாலும், அவற்றில் சில ஆலயங்கள் சிறப்புப் பெற்று விளங்குகின்றன. அந்தச் சிறப்புக்கு மூர்த்தி, தலம், தீர்த்தம், பரிகாரம், பாடல்கள் உள்பட பல காரணங்கள் உள்ளன. அந்த வகையில், கொங்குநாட்டில் தேவாரத் தமிழ்ப் பதிகம் பெற்ற ஏழு தலங்கள் முக்கியமானவை.
தமிழகத்தில் சைவசமய எழுச்சி 1,500 ஆண்டுகளுக்கு முன் ஏற்பட்டது. அப்போது தோன்றிய திருநாவுக்கரசர், திருஞானசம்பந்தர், சுந்தரர் ஆகிய தேவார மூவர் தமிழகத்தின் பெரும்பாலான பகுதிகளுக்கு கால்நடையாகவே சென்று பக்திப்பயிர் வளர்த்தனர். சைவ சமயத்தில் மட்டுமல்லாது தமிழிலும் ஆழ்ந்த ஈடுபாடும் திறனும் படைத்த அவர்கள், ஊர்தோறும் சென்று அத்தலத்தின் இறைவனையும் தலத்தையும் போற்றிப் பதிகங்கள் பாடி மக்களை வழிப்படுத்தினர்.
அவர்களது தமிழகப் பயணம் பல அற்புதங்களை நிகழ்த்துவதாகவும் அமைந்தது; இறையாற்றல் வாய்ந்த மொழி தமிழ்மொழி என்பதை நிலைநாட்டுவதாகவும் அமைந்தது. தேவார மூவர் பாடிய பதிகங்கள் பன்னிரு திருமுறைகளில் ஏழு திருமுறைகளாகத் தொகுக்கப்பட்டுள்ளன. அவற்றில் கொங்கு நாட்டில் உள்ள ஏழு தலங்கள் மீதான பதிகங்களும் அடங்கும்.
திருநணா (பவானி), திருச்செங்கோடு, கருவூர் (கரூர்), திருமுருகன் பூண்டி, திருப்பாண்டிக் கொடுமுடி (கொடுமுடி), திருப்புக்கொளியூர் (அவிநாசி), வெஞ்சமாக்கூடல் ஆகிய ஏழும் ‘கொங்கேழ் தலங்கள்’ என்ற சிறப்புப் பெற்றவை. இத்தலங்கள் தேவார மூவர் விஜயம் செய்து அற்புதங்கள் நிகழ்த்திய பெருமை வாய்ந்தவை.
தேவாரப் பாடல்களில் பதிவு பெற்று ஆன்மிக சரித்திரத்தில் இடம் பெற்றவை இந்த ஏழு தலங்களும். அந்த ஏழு தலங்களுக்கும் செல்வோமா
கங்கை, யமுனை, அந்தர்வாஹினியான சரஸ்வதி ஆகிய மூன்று நதிகளும் கூடுமிடம் திரிவேணி சங்கமம் (பிரயாகை) என்று அழைக்கப்படுகிறது. இந்துக்களின் வழிபாட்டில் திரிவேணி சங்கமத்துக்கு பேரிடம் உண்டு. உ.பி. மாநிலத்தின் அலகாபாத்திலுள்ள திரிவேணி சங்கமம் புண்ணியத்தலமாகவும் தீர்த்தாடனத் தலமாகவும் விளங்குகிறது.
அதற்கு இணையானது தென்னகத்திலுள்ள, பவானி கூடுதுறை என்று தற்போது அழைக்கப்படும் ‘திருநணா’. காவிரி, பவானி, கண்ணுக்குப் புலப்படாத அமிர்த நதி என்ற மூன்று நதிகளும் இங்கு கூடுகின்றன. இங்கு புனித நீராடலும் நீத்தார் கடன் மேற்கொள்வதும் மிகச் சிறப்பானவை.
இங்குள்ள சங்கமேஸ்வரர் ஆலயம் ஆயிரம் ஆண்டுகள் பழமையானது. இங்கு சங்கமேஸ்வரர் என்ற பெயரில் ஈசன் குடிகொண்டுள்ளார். இறைவி, வேதநாயகி. இக்கோயில் வளாகத்திலேயே, ஸௌந்தரவல்லித் தாயாருடன் ஆதிகேசவப் பெருமாள் தனி சந்நதியில் காட்சி தருகிறார். இக்கோயிலின் தலவிருட்சம் இலந்தை மரம்.
திருஞான சம்பந்தரால் பாடல் பெற்ற தலம் திருநணா. சம்பந்தரின் திருநணாப் பதிகம் இரண்டாம் திருமுறையில் இடம் பெற்றுள்ளது. அருணகிரிநாதர் திருப்புகழில் இத்தலத்தைப் பாடியுள்ளார். தனது பக்தரான ஆங்கிலேய அதிகாரி வில்லியம் காரோவின் உயிரை வேதநாயகி அம்மன் காத்ததாகவும், அதற்கு நன்றிக்கடனாக அம்மனுக்கு தந்தக் கட்டில் வழங்கியதாகவும் (1804ம் ஆண்டு) கோயில் தலவரலாறு கூறுகிறது. ÷
ஈரோடு மாவட்டத்தில் இத்தலம் உள்ளது. ஈரோட்டிருந்து 15 கிமீ. தூரத்திலும், சேலத்திலிலிருந்து 56 கிமீ. தூரத்திலும் பவானி உள்ளது. கொங்கு மண்டலத்தின் பிரதானமான கோயில் பவானி எனில் மிகையில்லை.
ஆணும் பெண்ணும் சமம் என்பதை வலியுறுத்த, ஈசனே மாதொரு பாகனாக தரிசனம் அளிக்கும் தலம் திருச்செங்கோடு. இங்குள்ள சுயம்பு வடிவான மூலவரில் இடதுபாகம் அம்பிகையாகவும், வலதுபாகம் சிவனாகவும் காட்சி தருகிறது.
செந்நிறமான மலையாதலால் திருச்செங்கோடு என்று பெயர்பெற்ற 1,900 அடி உயரமுள்ள மலை மீது மேற்கு நோக்கி அர்த்தநாரீஸ்வரர் காட்சி தருகிறார். தலத்தின் இறைவி பாகம்பிரியாள். கணவனும் மனைவியும் மனமொத்து வாழ்வதற்கு, இணைபிரியாத இச்சிலாரூபமே வழிகாட்டும் தத்துவமாகும்.
1,250 படிக்கட்டுகளில் ஏறியோ, கார் மூலமாக தார்ச்சாலையில் பயணித்தோ கோயிலை அடையலாம். மூலவரின் காலடியில் சுரக்கும் வற்றாத தேவதீர்த்தம், பக்தர்களுக்கு பிரசாதமாக வழங்கப்படுகிறது. மூலவருக்கு வலப்புறம் வேட்டியும் இடப்புறம் சேலையும் அணிவிக்கின்றனர். இங்கு அம்பிகைக்கு தனி சந்நிதி இல்லை. ஆதிகேசவப் பெருமாளுக்கு இங்கு தனிக்கோயில் உண்டு.
“கொடிமாடச் செங்குன்றூர்’ என்று திருஞான சம்பந்தரால் பாடல் பெற்ற தலம் திருச்செங்கோடு. இப்பதிகம் முதல் திருமுறையில் இடம்பெற்றுள்ளது. அருணகிரிநாதரின் திருப்புகழ்ப் பாடல்களும் இங்குள்ள செங்கோட்டுவேலன் மீது பாடப்பட்டுள்ளன.
நாமக்கல் மாவட்டத்தில் இத்தலம் உள்ளது. ஈரோட்டிலிருந்து 18 கிமீ. தூரத்திலும், சேலத்திலிருந்து 27 கிமீ. தூரத்திலும், நாமக்கல்லிலிருந்து 35 கிமீ. தூரத்திலும் திருச்செங்கோடு உள்ளது. சிலப்பதிகார நாயகி கண்ணகி இம்மலைக்கு வந்ததாகவும் புராணக்கதை உண்டு.
இவ்வுலக உயிர்கள் அனைத்தும் ஈசன் முன்பு சமமானவையே என்பதை உணர்த்துகிறது பசு வழிபட்ட கருவூர் (தற்போதைய கரூர்) திருத்தலம். இங்குள்ள சுயம்பு வடிவான லிங்கம் மீது பசுவின் குளம்படிகளைக் காணலாம். இவரை ஆனிலையப்பர் என்றும் பசுபதீஸ்வரர் என்றும் அழைக்கின்றனர்.
காவிரியின் துணை நதியான அமராவதி ஆற்றங்கரையில், கரூர் நகரின் மையப்பகுதியில் பிரமாண்டமான ஆலய அமைப்புடன் உள்ளது பசுபதீஸ்வரர் கோயில். இங்குள்ள இறைவியின் பெயர் சுந்தரவல்லி. ஆனந்த வல்லி என்ற பெயருடன் பழைய கோயிலிலும் இறைவி தரிசனம் தருகிறார். இக்கோயிலின் நூற்றுக்கால் மண்டபம் காண வேண்டியதாகும். கருவறையிலுள்ள மூலவர் மீது பங்குனி மாதம் 14, 15, 16 ஆகிய தேதிகளில் சூரியஒளி விழும்படி ஆலயக் கட்டுமானம் அமைக்கப்பட்டிருப்பது சிறப்பாகும்.
மூர்த்தி, தலம், தீர்த்தம் என்ற மூன்று சிறப்புகளை உடையது கரூர். கந்தபுராணத்தில் கூறப்படும் முசுகுந்த சக்கரவர்த்தியால் திருப்பணி செய்யப்பட்ட பெருமை மிக்கது இக்கோயில் என்று தலபுராணம் கூறுகிறது. பதினென் சித்தர்களுள் ஒருவரும் ராஜராஜ சோழனின் குருவுமான கருவூர்ச் சித்தர் வாழ்ந்த இடம் இது. இக்கோயிலில் கருவூர்ச் சித்தருக்கு தனி சந்நிதி உண்டு.
திருஞான சம்பந்தரால் பாடல் பெற்ற தலம் இது. கருவூர்ப் பதிகம் இரண்டாம் திருமுறையில் இடம்பெற்றுள்ளது. 14ம் நூற்றாண்டில் கரூர் வந்த அருணகிரிநாதர், இக்கோயிலில் குடிகொண்டுள்ள முருகன் தமது திருப்புகழில் பாடியுள்ளார்.
கரூர் மாவட்டத்தில் இத்தலம் உள்ளது. கோவையிலிருந்து 121 கிமீ. தூரத்திலும், திருப்பூரிலிருந்து 115 கிமீ. தூரத்திலும், ஈரோட்டிலிருந்து 65 கிமீ. தூரத்திலும் கரூர் உள்ளது. ஈரோடு- திருச்சி ரயில்மார்க்கத்திலும் கரூர் உள்ளது. 63 நாயன்மார்களுள் ஒருவரான புகழ்ச்சோழ நாயனார் கருவூரை ஆண்ட மன்னராவார். எறிபக்த நாயனார் பிறந்த தலமும் இதுவே.
வாயுதேவனுக்கும் ஆதிசேஷனுக்கும் இடையிலான பலப்பரீட்சையில் மேருமலையின் ஒருபகுதியான வைரமுடி சிதறி விழுந்த இடமே கொடுமுடி என்று தலபுராணம் கூறுகிறது. கோயிலின சுயம்பு வடிவான இறைவனுக்கு கொடுமுடி நாதர் அல்லது மகுடேஸ்வரர் என்று பெயர். இறைவியின் நாமம் வடிவுடைநாயகி.
காவிரி நதிக்கரையில் உள்ள இத்தலம், மும்மூர்த்திகளுக்கும் தனி சந்நிதி கொண்டிருப்பதால் தனிச்சிறப்பு பெற்றது. இங்குள்ள பிரம்மாவும், வீரநாராயணப் பெருமாளும் மகுடேஸ்வரரை வணங்குவதாக ஐதீகம். இங்குள்ள ஈசனை அகத்தியர் வழிபட்டதாகவும், அவரது விரல் தடங்கள் மூலவர் திருமேனியில் பதிந்திருப்பதாகவும் ஐதீகம் உண்டு.
காவிரி நதி, வன்னிமரம் அருகிலுள்ள தேவதீர்த்தம், பரத்வாஜ தீர்த்தம், பிரம்ம தீர்த்தம் ஆகியவை இத்தலத்தின் தீர்த்தங்கள். காவிரியிலும் தேவதீர்த்தத்திலும் நீராடி, சிவனையும் பெருமாளையும் வழிபட, தீராப் பிணிகளும், பில்லி, சூனியம்,மனநோய் போன்றவையும் அகலும் என்பது நம்பிக்கை.
ஈசனின் ஆருயிர்த்தோழர் சுந்தரர் விஜயம் செய்து பாடி மகிழ்ந்த தலம் இது. பாண்டிக் கொடுமுடிநாதர் மீது சுந்தரர் பாடிய நமச்சிவாய பதிகம் ஏழாம் திருமுறையில் இடம்பெற்றுள்ளது. மலையத்துவஜ பாண்டியனால் திருப்பணி செய்யப்பட்டதால் “திருப்பாண்டிக் கொடுமுடி’ என்று பெயர்பெற்ற இந்தப் பரிகாரத் தலம் தற்போது கொடுமுடி என்று வழங்கப்படுகிறது.
ஈரோடு மாவட்டத்தில் கொடுமுடி உள்ளது. ஈரோட்டிலிருந்து 40 கிமீ. தூரத்திலும், திருப்பூரிலிருந்து 89 கிமீ. தூரத்திலும் இத்தலம் உள்ளது. ஈரோடு – திருச்சி ரயில் மார்க்கத்தில் பயணித்தும் இங்கு செல்லலாம். திருஞான சம்பந்தரும் திருநாவுக்கரசரும் கூட இத்தலத்து இறைவனை பதிகங்களில் பாடி வணங்கியுள்ளனர்.
தமிழின் இறைமை காட்டிய அவிநாசி:
தொல்மொழியான தமிழுக்கு இறையாற்றல் உண்டு என்பதை மெய்ப்பித்த தலம் ‘திருப்புக்கொளியூர்’ என்று பழங்காலத்தில் வழங்கப்பட்ட அவிநாசி திருத்தலம். ‘காசிக்குச் சென்றால் தான் முக்தி; அவிநாசியை நினைத்தாலே முக்தி’ என்ற சொல்வழக்கு உண்டு.
தமிழகத்தின் பழங்கால வணிகப்பாதையான ராஜகேசரி பாதையில் அமைந்த அவிநாசி, சுந்தரரின் பாதம் பட்டுப் புனிதமடைந்த தலமாகும். இக்கோயிலின் இறைவர் அவிநாசியப்பர்; இறைவி கருணாம்பிகை. காசி கங்கை, நாககன்னிகை தீர்த்தம், ஐராவத தீர்த்தம் ஆகிய மூன்று தீர்த்தங்கள் இத்தலத்தில் உள்ளன. தலவிருட்சம் மாமரம்.
சுந்தரர் இத்தலத்துக்கு வந்தபோது எதிரெதிர் வீடுகளில் ஒரு வீட்டில் மங்கல ஒலியும் மறுவீட்டில் அமங்கல ஒலியும் கேட்டன. அதுகுறித்து சுந்தரர் விசாரித்தபோது, இரு வீடுகளிலும் இருந்த ஐந்து வயதுச் சிறுவர்கள் இருவர் அருகிலுள்ள தாமரைப் பொய்கையில் நீராடச் சென்றபோது ஒருவனை முதலை விழுங்கியது தெரியவந்தது. அதில் தப்பிய பாலகனுக்கு ன்று உபநயனம் செய்விக்கப்படுவதும், தமது குழந்தை இத்தருணத்தில் இல்லையே என்ற ஆற்றாமையால் எதிர்வீட்டுப் பெற்றோர் அழுவதும் உணர்ந்த சுந்தரர், பெற்றோரின் வேண்டுகோளை ஏற்று திருப்புக்கொளியூர்ப் பதிகம் பாடினார்.
முதலை பாலகனை உண்ட குளக்கரையில் ‘எற்றான் மறக்கேன்’ என்று துவங்கும் பதிகம் பாடினார் சுந்தரர். பதிகத்தின் 4வது பாடலில் ‘முதலையை பிள்ளை தரச் சொல்லு’ என்று ஈசனுக்கே கட்டளையிட்டார் சுந்தரர். அதையேற்று, வற்றிய குளம் நிறைந்து முதலை அங்கு தோன்றியது; தான் ஐந்தாண்டுகளுக்கு முன் விழுங்கிய பாலகனை 10 வயது சிறுவனாக உயிருடன் உமிழ்ந்து மறைந்தது முதலை. இத்தகைய தெய்வீகத் தமிழின் அற்புதம் நிகழ்ந்த தலம் அவிநாசி.
இந்த மகிமைமிகு நிகழ்வு நடந்த குளம் அவிநாசியில் கோயிலிருந்து அரை கிமீ தூரத்தில் உள்ளது. இங்கு சுந்தரருக்கு தனிக்கோயிலும் உண்டு. பங்குனி உத்திர நாளில் இக்குளக்கரைக்கு வரும் அவிநாசியப்பர் முதலையுண்ட பாலகனை மீட்ட திருவிளையாடலில் பங்கேற்கிறார். சுந்தரர் பாடிய திருப்புக்கொளியூர்ப் பதிகம் ஏழாம் திருமுறையில் இடம் பெற்றுள்ளது.
திருப்பூர் மாவட்டத்தில் இத்தலம் உள்ளது. திருப்பூரிலிலிருந்து 8 கிமீ. தூரத்திலும், கோவை, ஈரோட்டிலிருந்து தலா 40 கிமீ. தூரத்திலும், பவானியிலிருந்து 53 கிமீ. தூரத்திலும் அவிநாசி உள்ளது. அவிநாசித் தேர் தமிழகத்திலுள்ள தேர்களில் இரண்டாவது பெரியதாகும்.
சித்தம் காக்கும் திருமுருகன் பூண்டி:
மிகப் பழமையான திருமுருகன் பூண்டி தொல்பொருள் சின்னமாக அறிவிக்கப்பட்டதாகும். மனநிலை பாதிக்கப்பட்டவர்கள் சீரடைய இத்தலத்தின் சண்முக தீர்த்தம், பிரம்ம தீர்த்தம், ஞான தீர்த்தங்களில் நீராடி, ஈசனை வழிபடுவதும் குணமடைவதும் இத்தலத்தின் சிறப்பாகும்.
செந்நூரில் சூரமத்மனை வதம் செய்தபிறகு தன்னைப் பீடித்த பிரம்மஹத்தி தோஷம் போக்க முருகன் வழிபட்ட தலம் இது; ஞானத்தின் அதிபதியான கேதுபகவான் ஈசனை வழிபடும் தலமும் இதுவே என்கிறது தலபுராணம். இங்கு கேது பகவானுக்கு தனி சந்நிதியும் உண்டு.
திருமுருகனால் நிறுவப்பட்டு வழிபடப்பட்ட பரிகாரத் தலம் என்பதால் ‘திருமுருகன் பூண்டி’ என்று பெயர் பெற்ற இத்தலத்தின் இறைவர் திருமுருகநாதர். இறைவியின் நாமம் ஆவுடைநாயகி. மூலவர் சந்நிதியின் வலப்புறம் ஆறுமுகக் கடவுளுக்கு தனி சந்நிதி உள்ளது.
தனது உற்ற தோழர் சுந்தரரின் பொருளை ஈசனே வேடன் வடிவில் வந்து பறித்து நிகழ்த்திய வேடுபறித் திருவிளையாடலின் மூலமாக சுந்தரரின் பெருமையை உலகறியச் செய்தார் ஈசன். திருமுருகன் பூண்டி திருத்தலத்தில் வேடுபறிக்குழி இன்றும் உள்ளது. இந்த நிகழ்வை ஆண்டுதோறும் வேடுபறி உற்சவமாகக் கொண்டாடுகின்றனர்.
தன்னிடம் கொள்ளையடிக்கப்பட்ட பொருளை திரும்பப் பெறக் கோரி சுந்தரர் இத்தலத்து இறைவன் மீது பாடினார். இப்பதிகம் ஏழாம் திருமுறையில் இடம் பெற்றுள்ளது. இவருக்கு திருடிய பொருளைக் காட்டிய விநாயகர் ‘கூப்பிடு விநாயகர்’ என்ற பெயரில் தரிசனம் தருகிறார்.
திருப்பூர் மாவட்டத்தில் இத்தலம் உள்ளது. திருப்பூரிலிலிருந்து 7 கிமீ. தூரத்திலும், அவிநாசியிலிருந்து 4 கிமீ. தூரத்திலும் திருமுருகன் பூண்டி உள்ளது. இழந்த பொருளை மீட்க வேண்டுவோர் இத்தலத்தில் பிரார்த்திக்கலாம் என்பது பக்தர்தம் நம்பிக்கை. சிற்பத் தொழிலிலும் திருமுருகன் பூண்டி சிறந்து விளங்குகிறது.
கொங்கேழ் தலங்களில் இத்தலம் மட்டுமே போக்குவரத்து வசதிகள் குறைந்த ஊரகப் பகுதியில் உள்ளது. குடகனாற்றின் கரையில் உள்ள இத்தலம் 1,200 ஆண்டுகள் பழமை வாய்ந்தது. குடகனாற்றுடன் ஒரு சிற்றாறு கலக்கும் இடம் என்பதாலும், வெஞ்சமன் என்ற வேடன் ஆண்டு வழிபட்ட தலம் என்பதாலும் “வெஞ்சமாகூடல்’ என்று பெயர் பெற்றது.
தேவர்களின் தலைவனான இந்திரன் சாபவிமோசனம் பெற இங்கு வந்து வழிபட்டதாக ஐதீகம். பாண்டியர்காலக் கல்வெட்டுகள் இங்கு கிடைத்துள்ளன. இங்குள்ள இறைவனின் பெயர் விகிர்தநாதேஸ்வரர். இறைவி பெயர், விகிர்தேஸ்வரி அல்லது பண்ணேர்மொழியம்மை.
சுந்தரரின் பாடலுக்கு மயங்கி, இத்தலத்தில் ஈசனே கிழரூபம் எடுத்து வந்து தனது இரு புதல்வர்களை மூதாட்டியிடம் ஈடுவைத்துப் பொன் பெற்று சுந்தரருக்கு பரிசு வழங்கினார் என்கிறது தலபுராணம். இத்தலத்தின் இறைவன் மீது சுந்தரர் பாடிய பதிகம் ஏழாம் திருமுறையில் இடம்பெற்றுள்ளது.
கொங்கு மண்டல சதகத்திலும் இத்தலம் குறித்துப் பாடப்பட்டுள்ளது. இக்கோயிலின் மூலவர் கருவறைக் கதவுகளில் கொங்கேழ் தல மூர்த்திகளின் சிலாரூபங்கள் செதுக்கப்பட்டுள்ளது சிறப்பு. இங்குள்ள முருகப் பெருமானை அருணகிரிநாதர் தமது திருப்புகழால் பாடிப் பரவியுள்ளார்.
கரூர் மாவட்டத்தில் இத்தலம் உள்ளது. கரூரிலிருந்து அரவக்குறிச்சி செல்லும் சாலையில் 14 கிமீ. தூரம் பயணித்தால் ஆறுரோடு பிரிவு என்ற இடம் வரும் அங்கிருந்து 8 கிமீ. தூரம் பயணம் செய்தால் வெஞ்சமாகூடல் தலத்தை அடையலாம்.
– மேற்கண்ட ஏழு திருத்தலங்களும் சைவமும் தமிழும் வளர்த்து, மக்களை நன்னெறிப்படுத்தியவை. இத்தலங்களுக்குச் சென்று இறைவனை வழிபடும்போது, தேவார மூவரும் அருந்தமிழால் போற்றிப் பாடிய பதிகங்களும், அவர்களது தெய்வீக சாதனைகளும் நினைவில் வருகின்றன. மந்திரத் தமிழில் பதிகம் பாடி இறைவனை வணங்கிய நமது முன்னோரின் நினைவுகளே நம்மை என்றும் காக்கும்.
– சிகரம் தொட்ட நகரம்
தினமணி (கோவை) சிறப்பிதழ் (மார்ச்30, 2012)
Tags: ஆன்மிகம், கொங்குநாடு, தமிழகம், தினமணி, தேவார மூவர்
2 Responses to “கொங்கு மண்டலத்தில் பாடல் பெற்ற சிவத்தலங்கள்”
அருமையான பதிவு. தங்கள் சேவைக்கு நன்றி.
ஸ்டெர்லைட் ஆலை முடக்கம்: தொழில் துறைக்கு எச்சரிக்கை
தூத்துக்குடியில் நடந்தது அறவழிப் போராட்டமா
ஸ்டெர்லைட் போராட்டம் திசை திரும்பிய கதை…
கர்நாடகத்தில் பாஜக வெற்றி – தேசியத்துக்கு மகுடம்
இறைமை – 5 கவிதைகள்
கிராமிய வங்கி ஊழியர்களின் ஓய்வூதியப் போராட்டம்
இமைக்கணம்: ஜெயமோகன் நிகழ்த்தும் அற்புதம்
நமது விஞ்ஞானிகளை அறிய, படத்தின் மீது சொடுக்குங்கள்...
ஸ்டெர்லைட் ஆலை முடக்… on ஸ்டெர்லைட் ஆலை முடக்கம்: தொழில…
நெற்றிக்காசு –… on நெற்றிக்காசு
தூத்துக்குடியில் நடந… on தூத்துக்குடியில் நடந்தது அறவழி…
ஸ்டெர்லைட் போராட்டம்… on ஸ்டெர்லைட் போராட்டம் திசை திரு…
வேகநரி on கர்நாடகத்தில் பாஜக வெற்றி…


பசுமைப் பக்கங்கள்...: மே - 31, உலக புகையிலை எதிர்ப்பு நாள்

வல்லமை தாராயோ இந்த மாநிலம் பயனுற வாழ்வதற்கே...
திங்கள், மே 30, 2011
மே - 31, உலக புகையிலை எதிர்ப்பு நாள்
மே 31 ஆம் நாள் ஒவ்வொரு ஆண்டும் புகையிலை எதிர்ப்பு நாளாக பின்பற்றப்படுகிறது. இந்த ஆண்டில் "உலகளாவிய புகையிலைக் கட்டுப்பாடு உடனபடிக்கையை (WHO FCTC) செயல்படுத்துவதை" வலியுறுத்தி இந்த நாள் கடைபிடிக்கப்படுகிறது.
புகையிலை உலகின் மிகப்பெரிய உயிர்க்கொல்லி. புகைபிடிப்பதாலும் புகையிலைப் பொருட்களை பயன்படுத்துவதாலும், அடுத்தவர் விடும் புகையை சுவாசிக்க நேருவதாலும் ஆண்டுக்கு சுமார் 60 லட்சம்பேர் அகால மரணமடைகின்றனர். இந்தியாவில் மட்டும் இதனால் 10 லட்சம் பேர் உரிய வயதாகும் முன்பே இறந்து போகிறார்கள்.
தற்போது புகையிலைப் பொருட்களை பயன்படுத்தி வருபவர்களில் - இரண்டுபேரில் ஒருவர் அதனாலேயே பாதிக்கப்பட்டு கடும் துன்பத்திற்கு பிறகு கொடிய மரணத்தை சந்திப்பார்கள் என்கிறது உலக சுகாதார அமைப்பு. அதாவது, இப்போது நமது கண்ணெதிரில் இரண்டுபேர் புகையிலையப் பொருட்களை பயன்படுத்துகிறார்கள் என்றால், அதில் ஒருவரை அந்த புகையிலையே கொடூரமாகக் கொலை செய்துவிடும்.
புகையிலைப் பொருட்களால் புற்றுநோய், மாரடைப்பு, பக்கவாதம், நுரையீரல் பாதிப்பு, தோல்நோய்கள் எனப் பல கேடுகள் நேருகின்றன. புகையிலையில் உள்ள 4000 நச்சு வேதிப்பொருட்களில் 250 ரசாயனங்களால் உடல்நலம் கடுமையாகப் பாதிப்படைகிறது. அவற்றில் 50 ரசாயனங்கள் புற்றுநோயை ஏற்படுத்துகின்றன்.
புகையிலைத் தீமையை தடுப்பது எப்படி
உலக சுகாதார நிறுவனத்தின் உலகளாவிய புகையிலைக் கட்டுப்பாடு விதிகளை (WHO FCTC) தமிழ்நாட்டில் செயல்படுத்துவதுதான் புகையிலையால் ஏற்படும் கொடும் தீமைகளை ஒழிக்கும் ஒரே வழியாகும். இந்த உடன்படிக்கையில் இந்திய அரசு கையொப்பமிட்டுள்ளதால், இதனை நிறைவேற்ற தமிழ்நாடு அரசு கடமைப் பட்டுள்ளது. குறிப்பாக மூன்று நடவடிக்கைகளை எடுக்க தமிழ்நாடு அரசு முன்வரவேண்டும். அவை:
1. பொது இடங்களில் புகைபிடிப்பதை முற்றிலுமாக தடுத்து நிறுத்த வேண்டும்.
அடுத்தவர் அருகே புகைபிடிப்பதால், புகையிலையின் தீமைகள் புகைபிடிக்காத அப்பாவிகளையும் பாதிக்கின்றன. பெண்களும் குழந்தைகளும் கடுமையாக பாதிக்கப்படுகிறார்கள். புகைபிடிப்பவர் வெளிவிடும் புகையில் 85% புகை கண்ணுக்கும் தெரியாது, நாற்றமும் அடிக்காது. புகைத்தவர் போனபிறகும் புகைபிடித்த அறைக்குள் புகை இருக்கும். எனவே, பொது இடங்களிலும், பணி இடங்களிலும் புகைபிடிக்க விதிக்கப்பட்டுள்ள தடையை தமிழக அரசு முழுமையாக நிறைவேற்ற வேண்டும்.
2. புகையிலைப்பொருள் விளம்பரங்களை அகற்ற வேண்டும்.
உலகிலேயே தனது வாடிக்கையாளரை திட்டமிட்டு படுகொலை செய்யும் ஒரே நுகர்பொருள் புகையிலைதான். தனது வாடிக்கையாளர்களை தானே கொன்றுவிடுவதால், புதிய வாடிக்கையாளரை பிடிக்க வேண்டியக் கட்டாயத்தில் புகையிலை நிறுவனங்கள் உள்ளன. ஆனால், இந்தியாவில் புகையிலைப் பொருள் விளம்பரங்கள் தடைசெய்யப்பட்டுள்ளன. எனவே, கடைகளில் விளம்பரம், சினிமா மூலம் விளம்பரம், தண்ணீர், ஹெல்மெட் போன்ற வேறு பொருட்கள் மூலம் விளம்பரம் - என மறைமுக விளம்பரங்கள் செய்யப்படுகின்றன. இவற்றை தமிழ்நாடு அரசு தடுக்க வேண்டும்.
3. எல்லாவிதமான புகையிலைப் பொருட்கள் மீதும் அதிக வரிவிதிக்க வேண்டும்.
புகையிலைப் பொருட்கள் மீது அதிக வரிவிதிப்பது ஒரு மிகச்சிறந்த நடவடிக்கை. இதனால், புகையிலைப் பொருள் பயன்பாடு குறையும், குறிப்பாக சிறுவர்கள் புகைபிடிக்க தொடங்குவது தடுக்கப்படும். ஏற்கனவே புகைப்பவர்கள் அதைலிருந்து விடுபட விலை உயர்வு வழிசெய்யும். அரசாங்கத்தின் வருவாயும் அதிகமாகும். எனவே, எல்லா புகையிலைப் பொருட்கள் மீதும் ஒரே அளவாக மிக அதிக மதிப்புக்கூட்டல் வரி விதிக்க வேண்டும்.
இத்தகைய நடவடிக்கைகள் தமிழ்நாட்டில் பல்லாயிரக்கணக்கானோரின் உயிரிழப்பைத் தடுக்கும்.
புகையிலைத் தீமையை ஒழிக்க உறுதி கொள்ளுங்கள். தமிழ்நாடளவில் புகையிலைக் கட்டுப்பாட்டு நடவடிக்கைகளை தீவிரப்படுத்துமாறு தமிழ்நாடு அரசினைக் கோருங்கள். இதற்காக தமிழ்நாடு அரசுக்கு கடிதம் எழுதுங்கள். - மாதிரி கடிதங்களை பெற தொடர்புகொள்க: tobaccofreemail@gmail.com
பொது இடங்களில் புகைப்பிடிக்க தடை குறித்த கையேடு
முஹம்மத் ஆஷிக் 'Citizen of World' சொன்னது…
தங்கள் மீது அமைதி நிலவட்டுமாக சகோ.அருள்.
மிகவும் அவசியமான பதிவு. பல அத்தியாவசிய கருத்துக்களையும் புள்ளிவிபரங்களையும், எச்சரிக்கைகளையும் உள்ளடக்கிய மிகவும் சிறப்பான இடுகை.
பகிர்ந்தமைக்கு மிக்க நன்றி சகோ.
வருடம் முழுதுமே புகையிலை எதிர்ப்பு நாட்கள்தான் நமக்கு..
சிறப்பான கருத்து. பொறுப்புணர்வுடன் நல்ல பதிவு
நேற்று உண்மை தமிழன் தலையில் குட்டினீர்களே என்று கருத்து மட்டும் சொல்லி விட்டுப் போய் விட்டேன்.
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
இந்தியாவின் மூடத்தனமும் ஜெர்மனியின் முன் எச்சரிக்...
உண்மைத்தமிழனின் உளறல் - ஹெல்மெட் அவசியமா
சாலை விபத்து: முதலிடம் தமிழ்நாடு
மே - 31, உலக புகையிலை எதிர்ப்பு நாள்
டோனியை எதிர்த்து போராட்டம்: மதுபான விளம்பரங்கள் அ...
டோனியை எதிர்த்து ஆர்ப்பாட்டம்: மதுபான விளம்பரங்கள...
குழப்பும் வினவு: போற்க்குற்ற விசாரணையின் எதிரி யா...
சாதாரணம் தீம். Blogger இயக்குவது.


முகநூல் உட்பட பல சமூக வலைத்தளங்களை குறி வைத்து தமிழ் உள்ளிட்ட 17 மொழிகளில் எச்சரிக்கை! Battinaatham

முகநூல் உட்பட பல சமூக வலைத்தளங்களை குறி வைத்து தமிழ் உள்ளிட்ட 17 மொழிகளில் எச்சரிக்கை
சட்டவிரோதமாக அவுஸ்திரேலியாவிற்குள் நுழைபவர்கள் சொந்த நாட்டிற்கே திருப்பி அனுப்பப்படுவார்கள் என தொடர்ச்சியாக அவுஸ்திரேலிய அரசு எச்சரிக்கையை விடுத்து வருகின்றது.
அந்த வகையில் முகநூல் உள்ளிட்ட பல சமூக வலைத்தளங்களை குறிவைத்து தமிழ், ஹிந்தி, சிங்களம் உள்ளிட்ட 17 மொழிகளில் எச்சரிக்கை வெளியாகியுள்ளது.
அதன் அடிப்படையில், எல்லைப் பாதுகாப்பு நடவடிக்கையின் கீழ் சட்டவிரோதமாக படகுமூலம் அவுஸ்திரேலியாவுக்குப் பயணிக்க எத்தனிக்கும் எந்தவொரு நபரும் அவர் புறப்பட்டு வந்த நாட்டிற்கே திருப்பி அனுப்பப்படுவார்.
படகு வழியாக சட்டவிரோதமாக பயணிப்பவருக்கு அவுஸ்திரேலியாவில் குடியேறுவது ஒருபோதும் அவரின் விருப்பத் தேர்வாகாது.
உறவினர், குழந்தைகள், சிறுவர்கள், படித்தவர்கள் மற்றும் திறமைசாலிகள் அனைவருக்கும் இந்த விதிகள் பொருந்தும். விதிவிலக்குகள் இல்லை.
அவுஸ்திரேலியா தனது கொள்கையைக் காலப்போக்கில் இலகுவாக்கிவிடுமென ஆட்கடத்துவோர் உங்களுக்குச் சொல்வார்கள்.
அவுஸ்திரேலியா தனது கடுமையான நிலைப்பாட்டை மாற்றிக் கொள்ளவுமில்லை, மாற்றப்போவதுமில்லை என அவுஸ்திரேலிய அரசின் அதிகாரப்பூர்வ விளக்கம் குறிப்பிடுகின்றது.
இப்படி அவுஸ்திரேலியா செல்ல முயற்சித்தவர்கள் இந்தோனேசியாவில் தஞ்சமடையும் சம்பவங்களும் கடந்த காலங்களில் நிகழ்ந்துள்ளன.
ஆனால் இந்தோனேசியா வழியாக அவுஸ்திரேலியாவில் குடியமரலாம் என்ற வழிக்கும் அவுஸ்திரேலிய அரசு முட்டுக்கட்டைப் போட்டுள்ளது.
அன்பான வாசகர்களே, உங்கள் பிரதேசங்களில் நடக்கும் செய்திகளையும், நிகழ்வுகளையும் மற்றும் நீங்கள் செய்தியாளராயின் உங்களிடத்தில் இருக்கும் செய்திகளை Battinaatham செய்தித் தளத்தில் பிரசுரிக்க எமது மின்னஞ்சலுக்கு info@battinaatham.com அனுப்பி வைக்கவும். மின்னஞ்சல் அனுப்பும் போது உங்கள் பெயர், நாடு, தொலைபேசி என்பவற்றை குறிப்பிட மறக்க வேண்டாம்.
எம்ஜியார்களாக மாறிய படை அதிகாரிகள்
விழித்துக் கொள்ளுங்கள், இது நடந்தாலும் நடக்கலாம்


திருகோணமலையைச் சேர்ந்த ஐந்து பேர் இந்திய கடற் பரப்பில் வைத்துக் கைது ! Battinaatham

திருகோணமலையைச் சேர்ந்த ஐந்து பேர் இந்திய கடற் பரப்பில் வைத்துக் கைது
சட்டவிரோதமாக இந்திய கடற் பரப்பில் நுழைந்த இலங்கை மீனவர்கள் ஐவர் இந்திய கடற்பாதுகாப்பு அதிகாரிகளால் கைதுசெய்யப்பட்டுள்ளார்.
இந்தியாவின் கோடிக்கரை கடற்பரப்புக்குள் நுழைந்த போதே, குறித்த மீனவர்கள் கைதுசெய்யப்பட்டதாகவும், இவர்கள், காரைக்கால் துறைமுகத்திற்கு அழைத்து வரப்பட்டுள்ளதாகவும், இந்தியாவின் பீ.டீ.ஐ செய்தி சேவை தெரிவித்துள்ளது.
திருகோணமலை பிரதேசத்திலிருந்து மீனவர்கள் கடந்த 28ஆம் திகதி மீன்பிடி நடவடிக்கைகளுக்காக புறப்பட்டுச் சென்றவர்களே இவ்வாறு கைதுசெய்யப்பட்டுள்ளதாக தெரிவிக்கப்படுகின்றது.
அன்பான வாசகர்களே, உங்கள் பிரதேசங்களில் நடக்கும் செய்திகளையும், நிகழ்வுகளையும் மற்றும் நீங்கள் செய்தியாளராயின் உங்களிடத்தில் இருக்கும் செய்திகளை Battinaatham செய்தித் தளத்தில் பிரசுரிக்க எமது மின்னஞ்சலுக்கு info@battinaatham.com அனுப்பி வைக்கவும். மின்னஞ்சல் அனுப்பும் போது உங்கள் பெயர், நாடு, தொலைபேசி என்பவற்றை குறிப்பிட மறக்க வேண்டாம்.
எம்ஜியார்களாக மாறிய படை அதிகாரிகள்
விழித்துக் கொள்ளுங்கள், இது நடந்தாலும் நடக்கலாம்


பிச்சயும் டாக்டரும்

கோவா கடற்கரையில் 24 இடங்களில் ‘நோ செல்ஃபீ’ ஜோன்கள்
5ஜி ஏலத்தை அடுத்த ஆண்டு நடத்த வலியுறுத்தல்
சமையல் சிலிண்டர் உபயோகர்களுக்கு மிக முக்கிய அறிவிப்பு
சந்திரபாபு - தினமலர் வாரமலர்
அமித்ஷா இயக்குனராக இருக்கும் வங்கியில் ரூ.745 கோடி டெபாசிட், வாழ்த்துக்கள் ராகுல் காந்தி ‘டுவிட்’
மாவட்டங்களில் நீட் தேர்வு மையங்கள்: ஜவ்டேகர்
மின்வாரிய ஊழியருக்கு ரூ.100 கோடி சொத்து
அரசு வங்கிகளை தனியார் மயமாக்கும் எண்ணம் இல்லை: அமைச்சர்
அதிபர் டிரம்ப் மனைவி ஆடையால் சர்ச்சை
நீருக்குள் யோகாசனம் செய்து 8 வயது சிறுமி உலக சாதனை
இந்தியாவில் இந்த சொர்க்க பூமி இருப்பது உங்களின் யாருக்காவது தெரியுமா
பதவி விலகுகிறார் தலைமைப் பொருளாதார ஆலோசகர் அரவிந்த் சுப்ரமணியன்
மிஸ் இந்தியா பட்டம் வென்றார் அனு கீர்த்தி வாஸ்
எலியை எப்படி விசாரிப்பார்கள் .
அரசு ஏன் நடவடிக்கை எடுக்கவில்லை.
அமெரிக்காவில் அடைக்கலம் கேட்கும் 7,000 இந்தியர்கள்: ஐ.நா. தகவல்
இந்தியாவில் இயங்கும் ஒரே ஒரு தனியார் ரயில்
சிக்கிம் அரசின் விளம்பரத் தூதராக ஏ.ஆர்.ரஹ்மான் நியமனம்
வேணும்னுதானே மனைவியை கிணத்துல தள்ளினே…
அய்யோ... வங்கிகள் இப்படியும் நம்மை ஏமாற்றுமா
கட்டாய விடுப்பில் அனுப்பப்படுகிறார் சந்தா கோச்சார்
18 எம்எல்ஏக்கள் தகுதிநீக்க வழக்கில் 3-வது நீதிபதியாக விமலா நியமனம்
இனிமேல் இது இருந்தால் தான் வண்டி
எண்டமூரி வீரேந்திரநாத் நாவல் வரிசை 11
எண்டமூரி வீரேந்திரநாத் நாவல் வரிசை 10
எண்டமூரி வீரேந்திரநாத் நாவல் வரிசை 09
”கடைல எல்லாமே இயற்கையானது... கல்லாப்பெட்டி கூட பனைஓலைதான்” - எம்.சி.ஏ. பட்டதாரியின் முயற்சி
பாதாம், முந்திரி, பிஸ்தா... எந்த நட்ஸில் என்னென்ன சத்துகள்
நாட்டுக் கருப்புக் கோழி பற்றி உங்களுக்குத் தெரிந்ததும், தெரியாததும் ஒரு அலசல்...
ஒரு ரூபாய் செலவின்றி நோய்கள் குணமாக ஆண்மையை பெருக செய்யும் ரகசியம்...
வீரயுக நாயகன் வேள் பாரி - 88 -சு.வெங்கடேசன் - சரித்திர தொடர்
அமெரிக்காவில் அடைக்கலம் கேட்கும் 7,000 இந்தியர்கள்: ஐ.நா. தகவல்
எண்டமூரி வீரேந்திரநாத் நாவல் வரிசை 08
எண்டமூரி வீரேந்திரநாத் நாவல் வரிசை 07
எண்டமூரி வீரேந்திரநாத் நாவல் வரிசை 06
எண்டமூரி வீரேந்திரநாத் நாவல் வரிசை 05
படம் பாருங்கள்.. ரசியுங்கள்...சிரியுங்கள்....இது what 's up கலக்கல்:)III
டாடி லேங்குவேஜ் ஃபாலோ பண்றேன்…
காவல் துறையில் இனி ஆர்டலி முறை ஒழிக்கப்படும் - கேரள முதல்வர் உறுதி
ஜூன் 25-ம் தேதி தேசிய கருப்பு தினமாக அனுசரிப்பு:பா.ஜ.,
இந்திராணிக்கு விவாகரத்து; பீட்டர் முகர்ஜி சம்மதம்
காவிரி ஆணையம் அமைப்பதில் சிக்கல் : குமாரசாமி
திண்டுக்கல் சீனிவாசனின் பேச்சு உளறல் அல்ல,
தமிழர்களை அதிர வைக்கும் புதிய உத்தரவு
நிபா வைரஸுக்கு இசை வழி பிரிவு உபசரிப்பு: கேரள மக்கள் கொண்டாட்டம்
டிராஃபிக் ராமசாமி வேடத்துக்கு ரஜினி
ஜம்மு காஷ்மீர் மாநில முதல்வர் மெஹபூபா முஃப்தி ராஜிநாமா என்று தகவல்
தேர்வு எழுத வேண்டும் என்றால் தாலியைக் கழட்டுங்கள்: பெண்களை அதிர வைத்த உ.பி காவல்துறை
நடிகை நயன்தாரா தயாரிப்பாளர் ஆகிறார் புதிய படத்தை இயக்குபவர் விக்னேஷ் சிவனா
பத்து, ‘கெட்டப்’புகளில் மிரட்டும் சதீஷ்
ரஜினிக்காக கதை எழுதும் தனுஷ்
ஆக்ஸிடன்ட், மரண வேதனை, மன அழுத்தம்... `கில்லி’ இயக்குநர் தரணி மீண்டெழுந்த கதை
ஈகரை தமிழ் களஞ்சியம் :: பொழுதுபோக்கு :: நகைச்சுவை
பிச்ச :டாக்டர் எனக்கு கண் துடிக்குது
டாக்டர் : எப்போதெல்லாம் துடிக்குது
பிச்ச :நர்ஸ் பக்கத்தில் வரும்போதெல்லாம்
@ரபீக் wrote: பிச்ச :டாக்டர் எனக்கு கண் துடிக்குது
டாக்டர் : எப்போதெல்லாம் துடிக்குது
பிச்ச :நர்ஸ் பக்கத்தில் வரும்போதெல்லாம்
பிச்ச நர்ஸோட பக்கத்தில் வ்ரும்போதெல்லாம் டாக்டருக்கு இதயம் துடிக்கரது இல்லையாம்..
@ரபீக் wrote: பிச்ச :டாக்டர் எனக்கு கண் துடிக்குது
டாக்டர் : எப்போதெல்லாம் துடிக்குது
பிச்ச :நர்ஸ் பக்கத்தில் வரும்போதெல்லாம்
ஈகரை தமிழ் களஞ்சியம் :: பொழுதுபோக்கு :: நகைச்சுவை
Contact Administrator | ஈகரை வலைதிரட்டி | விதிமுறைகள் | ஈகரை ஓடை | எழுத்துரு மாற்றி | ஈகரை தேடுபொறி | ஈகரை முகநூல் | ஈகரை ட்விட்டர்


Poems from Tamil Literature: வில்லி பாரதம் - இறைவனுக்குத்தான் வேறு வேலை என்ன இருக்கிறது ?

வில்லி பாரதம் - இறைவனுக்குத்தான் வேறு வேலை என்ன இருக்கிறது
வில்லி பாரதம் - இறைவனுக்குத்தான் வேறு வேலை என்ன இருக்கிறது
எவ்வளவு பெரிய ஆளாக இருந்தாலும், எவ்வளவு படித்து இருந்தாலும், எவ்வளவு செல்வம், அதிகாரம், இருந்தாலும்...வாழ்வில் சில நேரம் வரும்...நம்பிக்கை தளரும் நேரம் வரும்....
அத்தனை செல்வமும், அதிகாரமும், உறவும், நட்பும் உதவாமல் போகும் காலம் வரும்.
நம் பலத்தால் ஒன்றும் செய்ய முடியாது என்று சில நேரம் வரும்.
நம்பிக்கை தளரும். என்னால் முடியாது என்று மனமும் உடலும் சோர்ந்து போகும் நேரம் வரும்.
 யாரைக் கேட்பது, யார் உதவுவார்கள், எப்படி சமாளிப்பது என்று திகைக்கும் காலம் வரும்.
அந்த நேரத்தில் நம்பிக்கையை ஊட்ட நம் இலக்கியங்கள் உதவுகின்றன.
இறைவனை நம்பு. அவன் உனக்கு உதவே காத்து இருக்கிறான்...அவனுக்கு வேறு வேலை எதுவும் கிடையாது என்று படித்துப் படித்து சொல்கின்றன.
அப்படி ஒரு நெருக்கடி பாண்டவர்களுக்கு வந்தது.....
பாண்டவர்கள் வன வாசம் செய்யும் காலம்.
அந்த நேரத்தில் துருவாசர் என்ற முனிவர் தன் சீடர்கள் புடை சூழ துரியோதனின் அரண்மனைக்கு வந்தார். துரியோதனனும் அவரை நன்றாக உபசரித்தான். அதில் மகிழ்ந்த அவர், "உனக்கு என்ன வேண்டும் " என்று கேட்டார்.
"முனிவரே, எப்படி இங்கு வந்து விருந்து உண்டு எங்களை மகிழ்வித்தீர்களோ, அதே போல் பாண்டவர்களையும் மகிழ்விக்க வேண்டும்" என்று கேட்டுக் கொண்டான்.
பாண்டவர்களோ வனத்தில் இருக்கிறார்கள். முனிவரின் கூட்டமோ பெரியது. எப்படியும் பாண்டவர்களால் முனிவரின் கூட்டத்திற்கு உணவளிக்க முடியாது. அதனால் சினம் கொண்டு முனிவர் அவர்களை சபிப்பார்...பாண்டவர்கள் நல்லா கஷ்டப்பட்டும் என்ற நல்ல எண்ணத்தில் அப்படி கேட்டான் துரியோதனன்.
முனிவரும் தன் மாணவ குழாத்துடன் பாண்டவர்கள் இருக்கும் இடம் வந்தார்.
பாண்டவர்களுக்கு என்ன செய்வது என்று தெரியவில்லை.
ஆளாளுக்கு ஒன்று சொன்னார்கள். பாண்டவர்களில் புத்திசாலி சகாதேவன்.
அவன் சொன்னான் "கண்ணனை அழைப்போம்...அவன்தான் நம்மை காக்க முடியும் " என்று.
கண்ணன் இருப்பது துவாரகையில். பாண்டவர்கள் இருப்பதோ கானகத்தில். முனிவர் குளிக்கப் போய் இருக்கிறார். அவர் குளித்து வருவதற்குள் கண்ணன் வந்து இந்த பிரச்சனையை தீர்த்து வைக்க வேண்டும்.
முதலில் கண்ணனுக்கு எப்படி செய்தி அனுப்புவது
இறைவன் , தன்னை யார் எப்போது எங்கு அழைப்பார்கள் என்று காத்துக் கொண்டிருப்பானாம். கூப்பிட்ட உடனே ஓடி வந்து விடுவானாம்.
தருமன் , கண்ணனை நினைத்தவுடன் உடனே அவன் மனத்தில் வந்து நின்றானாம்.
தப்பு ஓதாமல், தம்பியர்க்கும் தருமக் கொடிக்கும் இதமாக,
அப்போது உணரும்படி உணர்ந்தான், அசோதை மகனை
'எப்போது, யாவர், எவ் இடத்தில், எம்மை நினைப்பார்'
ஒப்பு ஓத அரியான், உதிட்டிரன்தன் உளப்போதிடை
தப்பு ஓதாமல் = தவறாக எதையும் பேசாத (தருமன்)
தருமக் கொடிக்கும் = தர்மமே கொடியாக வந்தது போல் இருந்த பாஞ்சாலிக்கும்
அப்போது = அந்த நேரத்தில்
உணரும்படி = தன்னை உணரும்படி கண்ணனிடம் வேண்டினான்
உணர்ந்தான் = அதை உணர்ந்தான். யார்
அசோதை மகனை = யசோதை மகன்
அறத்தின் மகன்= தர்மத்தின் மகன் (தர்ம புத்திரன்)
'எப்போது, யாவர், எவ் இடத்தில், எம்மை நினைப்பார்'
என நின்ற = எப்போது , யாவர், எவ்விடத்தில் என்னை நினைப்பார்கள் என்று இருக்கும்
ஒப்பு ஓத அரியான் = தனக்கு ஒப்பு இல்லாத , வாசித்து அறியமுடியாத அவன்
உதிட்டிரன் தன் = தர்ம புத்திரனின்
வந்து உதித்தானே = வந்து உதித்தான்
அறநெறிச்சாரம் - யார் நண்பன்
பிரபந்தம் - மணத்தூணே பற்றி
தாயுமானவர் பாடல் - எது
நள வெண்பா - மனம் விரியட்டும்
கந்தர் அலங்காரம் - எப்போது படிக்க வேண்டும்
அறநெறிச்சாரம் - எதைப் படிக்க வேண்டும்
அறநெறிச்சாரம் - யார் சொல்வதைக் கேட்க வேண்டும்
நள வெண்பா - சேற்றில் வழுக்கிய யானைகள்
பிரபந்தம் - படியாய் கிடக்கும் படி வேண்டுவனே
நள வெண்பா - நிடத நாட்டுச் சிறப்பு
பிரபந்தம் - பெருமாளை தரிசனம் பண்ண சிறப்பு வழி
அறநெறிச்சாரம் - அற உரைக்கு தேவையான நான்கு
நள வெண்பா - என்னைப் போல யார் துன்பப் பட்டார்கள்
பிரபந்தம் - மீனாய் பிறக்கும் விதி உடையவன் ஆவனே
அறநெறிச்சாரம் - அற நூல்களைப் படிக்க வேண்டும்
இராமாயணம் - பிறவியின் பகைவன்
திருவாசகம் - கற்பனவும் இனி அமையும்.
பிரபந்தம் - வேண்டியதும், வேண்டாததும்
வில்லி பாரதம் - இறைவனுக்குத்தான் வேறு வேலை என்ன இர...
பிரபந்தம் - குட்டி யானை போன்றவனே
பிரபந்தம் - எப்போது பக்தி செய்ய ஆரம்பிக்கலாம்
பிரபந்தம் - உன் வழிகளை நான் அறியேன்
பிரபந்தம் - ஒன்றும் உணரேன் நான்
திருவாசகம் - நெறி அல்லா நெறி
பிரபந்தம் - வையம் தகளியாக - துன்பம் இல்லாத வாழ்வு ...
பிரபந்தம் - வையம் தகளியாக - துன்பம் இல்லாத வாழ்வு ...


செவ்வாய் கிரகத்திலிருந்து மாதிரிகளை பூமிக்கு அனுப்பவுள்ள புதிய விண்கலம் இதுதான் - Lankasri News

பிரித்தானியா சுவிற்சர்லாந்து கனடா பிரான்ஸ் ஜேர்மனி ஐரோப்பா
ஜோதிடம் நிகழ்வுகள் கல்வி பொழுதுபோக்கு
தொழில்நுட்பம் விளையாட்டு உலக செய்திகள் கனடா பிரித்தானியா சுவிஸ் பிரான்ஸ் ஜேர்மனி இந்தியா சினிமா வீடியோ/ஓடியோ கட்டுரைகள் மனிதன் லங்காசிறி
செவ்வாய் கிரகத்திலிருந்து மாதிரிகளை பூமிக்கு அனுப்பவுள்ள புதிய விண்கலம் இதுதான்
நாசா விண்வெளி ஆய்வு மையமானது முதன் முறையாக 1975ம் ஆண்டில் செவ்வாய் கிரகத்திற்கு விண்கலம் ஒன்றினை அனுப்பி வைத்திருந்தது.
இதன் பெயர் Viking 1 என்பதாகும். அதன் பின்னர் தொடர்ச்சியாக ஆய்வுகளை மேற்கொள்ளும் பொருட்டு 7 ரோவர் வகை விண்கலங்களை அனுப்பியிருந்தது.
இவை அனைத்தும் செவ்வாய் கிரகத்தில் இருந்து புகைப்படங்களை மட்டுமே அனுப்பி வந்தன.
ஆனால் செவ்வாய் கிரகத்தில் உள்ள மாதிரிகளை பூமிக்கு அனுப்பியதில்லை.
ஆய்வின் அடுத்த கட்டமாக செவ்வாய் கிரகத்திலுள்ள மாதிரிகளை பூமிக்கு கொண்டு வந்து ஆய்வு செய்ய நாசா முடிவெடுத்துள்ளது.
இதற்காக 2020ம் ஆண்டில் புதிய ரோவர் விண்கலத்தினை அனுப்பவுள்ளது.
இதிலுள்ள விசேட ரேடார் ஆனது மேற்பரப்பிலிருந்து சுமார் 30 அடி ஆழத்தில் நீர் அல்லது பனிக்கட்டி இருப்பதனைக் கூட கண்டறியக்கூடியது.
இந்த விண்கலம் 2020ம் ஆண்டில் விண்ணில் செலுத்தப்படவுள்ளதுடன் 2021ம் ஆண்டு பெப்ரவரி மாதம் செவ்வாய் கிரகத்தில் தரையிறங்கவுள்ளது.
இந்நிலையில் குறித்த விண்கலத்திலுள்ள சிறப்பம்சங்களை எடுத்துக்காட்டும் படத்தினை நாசா வெளியிட்டுள்ளது.
மேலும் விஞ்ஞானம் செய்திகளைப் படிக்க இங்கே அழுத்தவும்
முகப்புக்கு செல்ல லங்காசிறிக்கு செல்ல
முக்கிய செய்திகள் பிரபலமானவை வீடியோ கட்டுரைகள் இணையத்தில் பிரபலமானவை நேற்று அதிகம் படிக்கப்பட்டவை இந்தவாரம் அதிகம் படிக்கப்பட்டவை


சமஸ்: மனிதர்கள்: நம்ம உயிரு மறந்துரும்!

மனிதர்கள்: நம்ம உயிரு மறந்துரும்
வெள்ளம் கடலூரைத் தத்தளிக்கவிட்டிருந்த நாட்களில் பாலச்சந்திரனைத் தேடிச் சென்றிருந்தேன். விருத்தாசலம் தீயணைப்பு மற்றும் மீட்பு நிலையத்தில் தலைமைத் தீயணைப்போனாக இருக்கிறார் பாலச்சந்திரன். இந்த வெள்ளத்தில் விருத்தாசலத்துக்குப் பெரிய பாதிப்பு இல்லை. ஆனால், கூப்பிடு தொலைவில் இருக்கும் நெய்வேலி தொடங்கி வடலூர் வரைக்கும் சுற்றுவட்டப் பகுதிகள் யாவற்றையும் வெள்ளம் பிய்த்துப்போட்டிருக்கிறது. இது போன்ற நாட்களில் தீயணைப்பு மற்றும் மீட்புப் படையினருக்குத் தூக்கமே இருப்பதில்லை.
அன்றிரவு பாலச்சந்திரனைச் சந்தித்தபோது மணி பதினொன்றைத் தாண்டியிருந்தது. வந்த வேகத்தில், “சார், ஒரு டீயைப் போட்டுட்டு வந்துடட்டுமா, ரொம்பப் பசியா இருக்கு’’ என்றவாறு ஓடியவர், அடுத்த ஐந்து நிமிடங்களில் நாற்காலியில் வந்து உட்கார்ந்தார். “இன்னையோட பத்து நாள் ஆச்சு சார், நாங்க வீட்டுக்குப் போய். தீபாவளியோட வீட்டைவிட்டு வந்தவங்கதான். உத்தரவு வந்துடுச்சு. ‘படை திரட்டும் பணி உத்தரவு’னு இதை நாங்க சொல்வோம். இந்த உத்தரவு வந்துடுச்சுன்னா, மறு உத்தரவு வர்ற வரைக்கும் யாரும் வீட்டுக்குப் போகக் கூடாது. 24 மணி நேர வேலை. வீடு திரும்ப இன்னும் எத்தனை நாள் ஆகும்னு தெரியலை. வருண பகவான் கருணை காட்டணும்.” கையை மேலே காட்டுகிறார்.
“விரும்பித்தான் இந்த வேலைக்கு வந்தீங்களா
“உண்மையைச் சொல்லணும்னா, இந்த வேலை கிடைச்சுது… வந்துட்டேன். பள்ளிக்கூட நாட்கள்லயே நான் நல்ல விளையாட்டுக்காரன். தீயணைப்புப் படையில ஆள் எடுக்குறாங்கன்னு தெரிஞ்ச உடனே வந்தேன். ஓட்டத்துல மொத ஆளா வந்தேன். தேறிட்டேன். ஆனா, இங்கெ வந்ததுக்கு அப்புறம் இந்த வேலை மேல ஒரு ஈடுபாடு வந்துடுச்சு. நல்லா வரைவேன். ஓவிய வாத்தியாராப் போகணும்கிற எண்ணம்கூட ஒருகாலத்துல இருந்துச்சு. இங்கெ வந்தப்புறம் எல்லாம் மாறிடுச்சு. ராணுவம் மாரி இது ஒரு உலகம். நீச்சல், உயரம் ஏறுறது, பள்ளத்துல இறங்குறது, தீக்குள்ள ஓடுறது, பாம்பு புடிக்குறதுன்னு எல்லாத்தையும் கத்துக்கணும். எல்லாமே கூட்டுமுயற்சிதான். எந்நேரமும் மனசு முழிச்சுக்கிட்டே இருக்கும். ஒரு தீயணைப்பு வண்டில குறைச்சலா 8 பேர் இருப்போம். நிலைய அதிகாரி, உதவி அதிகாரி, தலைமைத் தீயணைப்போன், வண்டியோட்டி, தவிர நாலு தீயணைப்போன்கள்னு கணக்கு. விபத்து பெரிசா இருக்கும்னு தெரிஞ்சா, கூடுதலா ஆளைச் சேர்த்துப்போம். இதுல தலைமைத் தீயணைப்போனா இருக்குற ஆள்தான் வெளிலேர்ந்து வர்ற அழைப்புகளைக் கேட்குறது.
ஒரு இடத்துல விபத்துன்னு போன் வந்துச்சுன்னா, பேசுறவர் பேரு, சம்பவம் நடந்த ஊரு பேரு, தெரு பேரு, வண்டி வர வேண்டிய பாதை இந்த விவரங்களை மட்டும்தான் கேட்போம். இதுக்கு எடையிலேயே மணியை அழுத்திடுவோம். இங்கெ வெளியே இருக்குது பாத்தீங்களா, அந்த மணி அடிக்கும். அடுத்த 16 நொடில இந்த வண்டி கெளம்பிருக்கணும். மணி அடிச்சா எங்கே போறோம், என்ன பிரச்சினைங்கிறதுகூட மத்த யாருக்கும் தெரியாது. மணி அடிச்ச வேகத்துல சரசரன்னு வண்டில ஆளுங்க ஏறியிருக்கும். ரோடு எப்படியிருந்தாலும் சரி, நிமிஷத்துக்கு ஒரு கிலோ மீட்டர் தூரத்தையாவது வண்டி கடந்துருக்கணும். இப்படியெல்லாம் வேகமா போனாக்கூட பல சமயம் நெருப்பு கொஞ்சமாச்சும் தன் வேலையைக் காட்டிரும்.
எங்க வண்டி தோராயமா அஞ்சாயிரம் லிட்டர் தண்ணி கொள்ளும். வண்டில மொத்தம் 16 ஓஸ் இருக்கும். அம்பது அடி நீளம், நூறு அடி நீளம்னு ஒவ்வொண்ணும் ஒவ்வொரு நீளத்துல இருக்கும். ஒரே ஓஸை வெச்சு தண்ணியை அடிச்சா ஒரு மணி நேரம் அடிக்கலாம். ரெண்டு ஓஸ்னா அரை மணி நேரம், நாலு ஓஸ்னா கால் மணி நேரம்னு தோராயக் கணக்கு. தீப் பிடிச்சுருக்குற எடத்தைப் பொருத்துப் பயன்படுத்துவோம். வண்டியோட்டி, சம்பவ எடத்துக்குப் போய் வண்டியை நிறுத்தினதும் அவரு தண்ணிக் கண்காணிப்பாளரா மாறிடுவாரு. ‘அண்ணே, இன்னும் அரைத் தொட்டித் தண்ணிதான் இருக்கு. கால் மணி நேரத்துக்குத்தான் வரும்’னு அவர் கொடுக்குற குரலை வெச்சுதான் நெலமைக்கேத்தவாறு தண்ணியை அடிப்போம்.”
“ஒருவேளை, முழுத் தண்ணி தீர்ந்தும் தீ அணையலைன்னா என்ன செய்வீங்க
“கொஞ்சம் முன்கூட்டியே பக்கத்துல இருக்குற நிலையத்துக்குத் தகவல் கொடுத்துருவோம். நாங்க முடிக்கவும் அவங்க வரவும் சரியா இருக்கும். சில சமயம் எதிர்பார்த்ததைவிடத் தீ பெரிசா இருக்கும். அப்போ ஒண்ணுக்கு மூணு ஓஸைப் பயன்படுத்தித் தண்ணியை அடிப்போம். தண்ணி சீக்கிரம் தீர்ந்திரும். பதறிக்கிட்டு அடுத்த நடைக்கு வண்டியைக் கெளப்புவோம். என்ன கொடுமைன்னா, அப்போதான் கூடி நிக்கிற கூட்டத்துல யாராச்சும் ஒருத்தர் கெளப்பிவிடுவார். ‘தண்ணியைக் கொஞ்சமா எடுத்துக்கிட்டு வந்துட்டானுக’ன்னு. ஒட்டுமொத்தக் கூட்டமும் அடிக்க வரும். தலையிலயே அடிச்சுக்கிட்டு, ‘வழி விடுங்கய்யா’ன்னு கெஞ்சி கெளம்புவோம்.
தீயைப் பார்க்குறப்பதான்னு இல்ல; வெள்ளத்தைப் பார்க்குறப்ப; பள்ளத்துல வுழுந்து கதறுற ஆடுமாடுங்களைப் பார்க்குறப்ப, வீட்டுக்குள்ள புகுந்து நிக்குற பாம்பைப் பாக்குறப்ப உடம்புக்குள்ள எதோ ஒரு சக்தி தானா புகுந்துக்கும். ‘அய்யா, ஓடி வாங்கய்யா, காப்பாதுங்க’ன்னு குரல் கேட்குறப்போலாம் ஒடம்பு சிலிர்த்துக்கும். அப்போ நம்ம உயிரு மறந்துபோயிரும். எத்தனையோ தடவை சுத்திலும் கொழுந்துவிட்டு எரியுற தீக்கு நடுவுல நின்னுருக்கேன். அடிச்சிக்கிட்டு வர்ற தண்ணிக்கு மத்தில நின்னுருக்கேன். வீடு போய்ச் சேருவோமானு தெரியாத சூழல்லகூட வீட்டு நெனைப்பு வராது; மீட்ட உயிர் முழுசா தேறணுமேன்னுதான் மனசு அடிச்சிக்கும். இப்போ மூணு நாளைக்கு முன்னாடி, வடக்கு வெள்ளூர் போனப்போ எங்க வண்டியே வெள்ளத்துல முக்காவாசி மூழ்கிப்போச்சு. நாளெல்லாம் கிடந்து அறுபது பேரைக் காப்பாத்திக் கரை சேர்த்தோம். திரும்பும்போது மனசு தெம்பா இருந்துச்சு. ஆனா, ஒரு உயிரைக் கண்ணுக்கு முன்னாடி விட்டுட்டோம்னா, பத்து நாளைக்குச் சோறு, தூக்கம் போயிரும்.”
“மனசளவுல உங்களுக்குப் பெரிய கஷ்டம் தரக் கூடியது எது
“தீயில ஆளுங்களைக் காப்பாத்திட்டாலும்கூடப் பல சமயங்கள்ல அவங்களோட உடமை எல்லாமே நாசமாயிடும். அதுவும் இல்லாதப்பட்டதுங்க அடிச்சிக்கிட்டு அழற அழுகை இருக்கே, சகிக்காது. அதே மாரி சின்னப் புள்ளைங்களோட சாவு சகிச்சுக்கவே முடியாதது.”
“உங்க வீட்டுல இருக்குறவங்க இந்த ஆபத்தை எல்லாம் எப்படிப் பார்ப்பாங்க
“அதை ஏன் கேட்குறீங்க, மொதல்ல எங்களுக்குப் பொண்ணு கொடுக்கவே ரொம்பத் தயங்குவாங்க. ஏதோ துணிஞ்சு வர்ற பொண்ணுங்கதான் எங்களுக்கு வாழ்க்கை தர்றாங்கன்னு சொல்லுணும். அப்புறம் இந்த ஞாயித்துக்கிழமை விடுமுறை, பண்டிகை விடுமுறைன்னு மத்த அரசாங்க வேலையோட சவுரியம்லாமும் எங்க உத்யோகத்துல கெடையாது. வாரத்துக்கு ஒரு நாள் சுழற்சியில விடுமுறை கெடைக்கும், வருஷத்துக்கு 35 நாள் விடுப்பு உண்டுன்னாலும், ஆள் பற்றாக்குறையால எடுக்க முடியாது. அப்புறம் நல்ல நாள், கெட்ட நாள் போக முடியாது. எங்க மாமனார் சாவுக்கே என்னால போக முடியலை. வீட்டுல என்ன கோபம் பொங்கியிருக்கும்னு சொல்லணுமா ஆனாலும் பழகிட்டாங்க. வெளிநாடுகள்ல நல்ல சம்பளத்தோடு, நிறையப் பணிப் பாதுகாப்புச் சூழலும் இந்த வேலைல உண்டு. இங்கே பெரிய சம்பளம் இந்த வேலைல கெடையாது. நான் வேலைக்குச் சேர்ந்தப்போ வாத்தியார் உத்தியோகத்தைவிட இதுல சம்பளம் ஜாஸ்தி. இன்னைக்குத் தலைகீழ. இன்னும் ஆறு மாசத்துல எனக்குப் பணி ஓய்வு வந்துடும். ஆனா, 32 வருஷத்துல இப்பதான் முப்பதாயிரத்தைப் பாக்குறேன். இதுவரைக்கும் ஒரே ஒரு தடவதான் பணி உயர்வு கெடைச்சிருக்கு. இதெல்லாம் இந்தத் துறையோட சாபக்கேடு. இப்பம்கூட திருவண்ணாமல மாவட்டத்துல சதீஷ்னு ஒரு வீரர் தலையில பலத்த அடிபட்டு, ஆஸ்பத்திரியில சேத்துருக்காங்க. 15 லட்சம் ஆகுமாம் காப்பாத்த. நாங்க ஆளுக்கு ஆயிரம் ரெண்டாயிரம்னு போட்டு அனுப்பிருக்கோம். இந்தத் தியாகங்களெல்லாம் உலகத்துக்குத் தெரியாது. ஆனா, எல்லாத்தையும் தாண்டி சாவுகிட்டேயிருந்து உயிர இழுத்துக் காப்பாத்துற வேலைல கெடைக்குற திருப்தி இருக்கே, அது எதுல கெடைக்கும் ஆனாலும் பழகிட்டாங்க. வெளிநாடுகள்ல நல்ல சம்பளத்தோடு, நிறையப் பணிப் பாதுகாப்புச் சூழலும் இந்த வேலைல உண்டு. இங்கே பெரிய சம்பளம் இந்த வேலைல கெடையாது. நான் வேலைக்குச் சேர்ந்தப்போ வாத்தியார் உத்தியோகத்தைவிட இதுல சம்பளம் ஜாஸ்தி. இன்னைக்குத் தலைகீழ. இன்னும் ஆறு மாசத்துல எனக்குப் பணி ஓய்வு வந்துடும். ஆனா, 32 வருஷத்துல இப்பதான் முப்பதாயிரத்தைப் பாக்குறேன். இதுவரைக்கும் ஒரே ஒரு தடவதான் பணி உயர்வு கெடைச்சிருக்கு. இதெல்லாம் இந்தத் துறையோட சாபக்கேடு. இப்பம்கூட திருவண்ணாமல மாவட்டத்துல சதீஷ்னு ஒரு வீரர் தலையில பலத்த அடிபட்டு, ஆஸ்பத்திரியில சேத்துருக்காங்க. 15 லட்சம் ஆகுமாம் காப்பாத்த. நாங்க ஆளுக்கு ஆயிரம் ரெண்டாயிரம்னு போட்டு அனுப்பிருக்கோம். இந்தத் தியாகங்களெல்லாம் உலகத்துக்குத் தெரியாது. ஆனா, எல்லாத்தையும் தாண்டி சாவுகிட்டேயிருந்து உயிர இழுத்துக் காப்பாத்துற வேலைல கெடைக்குற திருப்தி இருக்கே, அது எதுல கெடைக்கும்
அவர் கைகளைப் பிடித்துக் கும்பிட்டுவிட்டுப் புறப்பட்டேன்.
நவ. 2015, ‘தி இந்து’
Twitter இல் பகிர்Facebook இல் பகிர்Pinterest இல் பகிர்
தொகுதி: கட்டுரைகள், சமஸ், தீயணைப்புத் துறை, பாலச்சந்திரன், மனிதர்கள்
பல உயிரைக் காப்பாற்றும்போது கிடைக்கும் மகிழ்ச்சியைவிட ஒரு உயிரைக் காப்பாற்ற முடியாமல்போகும் நிலை ஏற்படும் போது அடையும் வேதனையை அவர் பகிர்ந்த விதம் மனதை கனக்க வைத்தது. பதிவினைப் படிக்கும்போதே நாமும் ஏதோ ஒரு அவசர நிலையில் யாரையோ காப்பாற்ற தயாராக ஆகிக்கொள்வது போல இருந்தது. நேரம் பார்க்காமல், குடும்பம் சுற்றங்களுக்கு அப்பாற்பட்டு கடமையிலேயே கண்ணாக இருக்கும் இவர்களைப் போன்ற ஊதிய நிலையில் கூறும்படி இல்லை என நினைக்கும்போது வேதனையாக உள்ளது. பாலச்சந்திரனையும் அவரைப் போன்று இத்தகைய பணிகளில் ஈடுபடும் அனைத்து நண்பர்களையும் இந்த நேரத்தில் மட்டுமல்ல எந்த நேரத்திலும் நினைந்து நன்றிகூறுவோம், உங்கள் இந்த பதிவின் தாக்கத்தினால்.
இ.பு.ஞானப்பிரகாசன் 21 நவம்பர், 2015 ’அன்று’ முற்பகல் 1:20
நெகிழ வைக்கும் கட்டுரை ஐயா
நான் தீப்பெட்டி கம்பெனியில் 1965லிருந்து பணிபுரிகிறேன். எங்கள் ஊர் ஸ்ரீவில்லிபுத்தூருக்கு 1975இல் தீயணைப்பு நிலையம் வந்தது. எங்களுக்கும், அவர்களுக்கும் அலுவல் ரீதியில் பழக்கம், இன்னும் தொடர்கிறது. அவர்களது பணி, அவர்களுக்கு இருக்கும் சிரமங்கள் நன்கு தெரியும். தீ விபத்து, மற்ற சம்பவங்களுக்கு யாராவது போன் செய்வார்கள். முடிந்ததும் இவர்களை என்ன என்று கேட்க, குடிக்க தண்ணீர் கொடுக்கக் கூட யாரும் இருக்க மாட்டார்கள். Thankless Job - வணங்க வேண்டியவர்கள். ஐயா, வணங்குகிறேன் உங்களை - எனது பக்கத்தில் பகிர்கிறேன். வாழ்த்துகள் திரு சமஸ்
பூமதி மகன் 21 நவம்பர், 2015 ’அன்று’ பிற்பகல் 9:21
உயிரை பணயம் வைத்து மனித உயிர்களை காப்பாற்றும் அவர்கள் பணி மனிதநே யம் உள்ள ஒவ்வொருவராலும் பாராட்டப்பட வேண்டியது.வாழ்த்துகிறேன், வணங்குகிறேன் ஐயா.
‘தளிர்’ சுரேஷ் 22 நவம்பர், 2015 ’அன்று’ முற்பகல் 2:19
தீயணைப்புத்துறையின் பணி நடைமுறைகளுடன் அந்த துறையில் பணிபுரிபவரின் கஷ்ட நஷ்டங்களையும் அறிந்து கொள்ள முடிந்தது இன்னும் கூடுதல் பணி பாதுகாப்புக்களை அரசாங்கம் இவர்களுக்கு வழங்க வேண்டும் இன்னும் கூடுதல் பணி பாதுகாப்புக்களை அரசாங்கம் இவர்களுக்கு வழங்க வேண்டும் நல்லதொரு கட்டுரை
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
கருணாநிதி மூன் றாவது முறையாக 1989-ல் முதல்வர் பொறுப்பேற்றிருந்த சமயம். காலையிலேயே ஏதோ சிந்தனைவயப்பட்டவராக இருந்தவர், தன்னுடைய செயலர் ர...
உங்கள் மின்னஞ்சலுக்கு சமஸ் கட்டுரைகள் வர வேண்டுமா, கீழே மின்னஞ்சலை அளியுங்கள்:
நீர் நிலம் வனம் (34)
ஒரு நிமிஷக் குறுங்கட்டுரைகள் (11)
கல்லூரிக் காலக் கிறுக்கல்கள் (1)
04.12.1979-ல் பிறந்தேன். பூர்வீகம் மன்னார்குடி. தற்போது சென்னையில் வசிக்கிறேன்.பத்திரிகையாளன். இந்தியன் இனி பத்திரிகையில் தொடங்கிய பயணம் தினமலர், தினமணி, ஆனந்த விகடன், புதிய தலைமுறைத் தொலைக்காட்சி எனக் கடந்து இப்போது ‘தி இந்து’ தமிழில். சொல்லிக்கொள்ள வேறொன்றும் இல்லை. எந்த ஓர் எழுத்தாளனுக்கும் ஒரு குறிப்பேடு இருக்கும் அல்லவா; அவனுடைய எல்லா எழுத்துகளையும் சுமந்துகொண்டு அப்படி என்னுடைய இன்னொரு குறிப்பேடாக இந்த வலைப்பூவைச் சொல்லலாம். இதுவரை நான் என் எழுத்துகளைச் சேகரித்துவைக்கவில்லை. இனி இந்த வலைப்பூ மூலம் அதைச் செய்ய வேண்டும் என்று நினைக்கிறேன். இந்த வலைப்பூவில் இடம்பெற்றுள்ள படைப்புகள் யாவும் பத்திரிகைகளில் எடிட் செய்யப்படாத முழு வடிவமாகும்.கூடுமானவரை அவை எழுதப்பட்ட காலக்கிரமப்படி வரிசைப்படுத்தப்பட்டுள்ளன. படைப்பின் கீழுள்ள ஆண்டு,அது எழுதப்பட்ட ஆண்டையும் (வெளியான ஆண்டு அல்ல) பத்திரிகையின் பெயர் இதன் எடிட் செய்யப்பட வடிவம் பிரசுரமான பத்திரிகையையும் குறிக்கும். படிப்பவர்கள் கருத்தெழுதுங்கள்; காத்திருக்கிறேன். தொடர்புக்கு... writersamas@gmail.com
எனது முழு சுயவிவரத்தைக் காண்க
சமஸ் எழுதிய ‘யாருடைய எலிகள் நாம்’, ‘சாப்பாட்டுப் புராணம்’ இரு நூல்களையும் ரூ.300 சலுகை விலையில் பெற அணுகுங்கள்: samasbooks@gmail.com; 9444204501
இந்தப் பிறவி தலைவருக்கானது - சண்முகநாதன் பேட்டி
படம்: பிரபு காளிதாஸ் கருணாநிதியின் நிழல் என்று இவரைச் சொல்லலாம். சண்முகநாதன். கருணாநிதியின் செயலர். அவர் இல்லாமல் இவருக்கும் இவர் இல...
அ.முத்துலிங்கம் ஒரு கட்டுரை எழுதியிருந்தார். அமெரிக்காவின் பிரசித்திபெற்ற ‘ஸ்டார்பக்ஸ்’ காபி கடை ஒன்றில், இளைஞர்கள் இருவர் கைதுசெய்யப்பட...
தமிழ்நாட்டில் அரசியல் வெற்றிடம் இருக்கிறதா
உலகம் கதைகளால் ஆளப்படுவது என்று ஆழமாக நம்புபவன் நான். டெல்லியிலோ, சென்னையிலோ வசதியான அறைக்குள் உட்கார்ந்து புள்ளிவிவரங்களுக்குள் தலையைப்...
கருணாநிதி மூன் றாவது முறையாக 1989-ல் முதல்வர் பொறுப்பேற்றிருந்த சமயம். காலையிலேயே ஏதோ சிந்தனைவயப்பட்டவராக இருந்தவர், தன்னுடைய செயலர் ர...
வங்கிகளைத் தனியார்மயமாக்கப் பேசுவது கொள்ளைக்கான அறைகூவல்
நீ ரவ் மோடியின் ரூ.12,686 கோடி மோசடிக்குப் பிறகு, பொதுத்துறை வங்கிகளின் நிலவரம் எப்படி இருக்கிறது சில வங்கிகளுக்குச் சென்றிருந்தேன். ம...
ஒரு தேசத்தையே தோற்கடித்த மாய எண்
1,76,000,00,00,000. இந்த எண்களை எழுத்துக்கூட்டிப் படிக்க எடுத்துக்கொண்ட சிரமத்தைப் பெரும்பான்மை இந்தியர்கள் தம் வாழ்வில் வேறு எந்த எண்கள...
மார்க்ஸும் ஆழ்வார்களும் வேறுவேறல்ல: எஸ்.என்.நாகராஜன்
இந்தியாவின் அசலான மார்க்ஸிய அறிஞர்களில் ஒருவர் எஸ்.என்.நாகராஜன். நவீன இந்தியாவின் பாரதூர வளர்ச்சிக்கான இன்னொரு சாட்சியம். விஞ்ஞானி. ச...
ஒரு மனிதன் குடியரசு ஆகும் காலம்
செய்தித்தாள்களில் முதல் பக்கம் - ஒரு முழுப் பக்கம் அந்த விளம்பரம். தொலைக்காட்சிகளில் அந்த விளம்பரம். சமூகவலைதளங்களில் அந்த விளம்பரம். சா...
நண்பரின் வீட்டுக்குப் பக்கத்தில் சில மாதங்களுக்கு முன் ஒரு பூங்கா திறந்திருக்கிறார்கள். திறந்த மறுநாளே ஆச்சரியம், பல நூறு பேர் காலையில் ...
கடந்த காலத் தவறுகளிலிருந்து திமுகவை மீட்டெடுக்க விரும்புகிறேன்: மு.க.ஸ்டாலின் பேட்டி
படம்: பிரபு காளிதாஸ் திமுகவின் செயல் தலைவராகப் பொறுப்பேற்று ஓராண்டு நிறையும் சூழலில், தன்னுடைய அரசியல் வாழ்விலும் ஐம்பதாவது ஆண்டைக் கடக...
அடுத்த முதல்வர் சகாயம் (1)
அண்ணா நூற்றாண்டு நூலகம் (1)
அரசுப் பள்ளிகள் படுகொலை (1)
அரிந்தம் சௌத்ரி பேட்டி (1)
அருந்ததி ராய் பேட்டி (1)
அவசியம் பார்க்க வேண்டிய 5 வீடுகள் (1)
அழிவதற்கு ஒரு நகரம் (1)
அன்புமணி ராமதாஸ் பேட்டி (1)
ஆங் லீ பேட்டி (1)
ஆர்கே நகர் தேர்தல் (1)
இடியாப்பம் - ஆட்டுக்கால் பாயா (1)
இந்தியா - சீனா உறவு (2)
இந்தியா என்ன சொல்கிறது (5)
இந்தியா சிமென்ட்ஸ் ஸ்ரீனிவாசன் பேட்டி (1)
இந்தியாவைத் தூய்மைப்படுத்துவது எப்படி (1)
இரு கிராமங்களின் கதை (1)
இரோம் ஷர்மிளா பேட்டி (1)
உடுமலைப்பேட்டை தலித் கொலை (1)
ஊக பேர வணிகம் (1)
ஒரு நிமிஷக் குறுங்கட்டுரைகள் (11)
கசாப்பைத் தூக்கிலிடக் கூடாது... ஏன்
கருணாநிதியின் உதவியாளர் சண்முகநாதன் பேட்டி (1)
கல்லூரிக் காலக் கிறுக்கல்கள் (1)
கான் அப்துல் கஃபார் கான் (1)
கிருஷ்ணா ஸ்வீட்ஸ் கதை (1)
குணால் சாஹா பேட்டி (1)
கும்பகோணம் டிகிரி காபி (1)
குழந்தைகள் மீதான பாலியல் வன்முறை (1)
கொடிக்கால் ஷேக் அப்துல்லா (1)
கோவை ஞானி பேட்டி (1)
சமஸ் என்றால் என்ன அர்த்தம் (1)
சாகும் வரை போராடு (1)
சின்ன விஷயங்களின் அற்புதம் (1)
சீதாராம் யெச்சூரி பேட்டி (1)
சென்னை ஏன் புழுங்குகிறது (1)
தஞ்சை பெரிய கோயில் (1)
தமிழ்நாட்டு அரசியலில் சாதி (1)
தமிழக இளைஞர்கள் போராட்டம் (1)
தி ஸ்கூல் கே.எஃப்.ஐ. (2)
நடிகர் சங்கத் தேர்தல் (1)
நாம் ஏன் ரஜினியை நேசிக்கிறோம் (1)
நான்கு பேர் மோட்டார் சைக்கிள் (1)
நீர் நிலம் வனம் (34)
நேருவை ஏன் காந்தி தன் வாரிசாக்கினார் (1)
பத்ம விருது அரசியல் (1)
பத்மஸ்ரீ வெங்கடபதி ரெட்டியார் பேட்டி (1)
பார்த்தசாரதி விலாஸ் நெய் தோசை (1)
பாரத ரத்னா அரசியல் (1)
பாரதி மெஸ் கண்ணன் (1)
பாரம்பரிய இனக் கட்டுரைகள் (1)
பாலு மகேந்திரா பேட்டி (2)
பிரகாஷ் காரத் பேட்டி (1)
பினாயக் சென் பேட்டி (1)
புத்தூர் ஜெயராமன் கடை (1)
புலிக்குத் தமிழ் தெரியும் (1)
பூரி - பாஸந்தி (1)
பெண் என்ன எதிர்பார்க்கிறாள் (1)
மணி சங்கர் அய்யர் பேட்டி (1)
மதுரை சிம்மக்கல் கறி தோசை (1)
மரணவலித் தணிப்பு மருத்துவம் (1)
மருந்துத் துறை யுத்தம் (1)
மாமா என் நண்பன் (1)
மேக் இன் இந்தியா (1)
மேஜிக் நிபுணர் லால் பேட்டி (1)
மைசூர் பாகு கதை (1)
மோடியின் இரு முகங்கள் (1)
மோடியின் காலத்தை உணர்தல் 1 (1)
மோடியின் காலத்தை உணர்தல் 10 (1)
மோடியின் காலத்தை உணர்தல் 11 (1)
மோடியின் காலத்தை உணர்தல் 12 (1)
மோடியின் காலத்தை உணர்தல் 13 (1)
மோடியின் காலத்தை உணர்தல் 15 (1)
மோடியின் காலத்தை உணர்தல் 16 (1)
மோடியின் காலத்தை உணர்தல் 17 (1)
மோடியின் காலத்தை உணர்தல் 19 (1)
மோடியின் காலத்தை உணர்தல் 2 (1)
மோடியின் காலத்தை உணர்தல் 20 (1)
மோடியின் காலத்தை உணர்தல் 3 (1)
மோடியின் காலத்தை உணர்தல் 4 (1)
மோடியின் காலத்தை உணர்தல் 8 (1)
மோடியின் காலத்தை உணர்தல்... 5 (2)
மோடியின் காலத்தை உணர்தல்...13 (1)
மோடியின் காலத்தை உணர்தல்...6 (1)
மோடியின் காலத்தை உணர்தல்...7 (1)
மோடியின் காலத்தை உணர்தல்...8 (1)
யார் அனுப்பிய வெளிச்சம் அது
யாருடைய எலிகள் நாம் மதிப்புரை (4)
ராணுவ நிதி ஒதுக்கீடு பின்னணி (1)
ராஜன் குறை கிருஷ்ணன் (1)
ரூ.500. ரூ.1000 செல்லாது (1)
லைஃப் ஆஃப் பை (2)
வாழ்வதற்கு ஒரு நகரம் (1)
விகடன் பாலசுப்ரமணியன் பேட்டி (1)
விகிதாச்சாரப் பிரதிநிதித்துவ முறை (1)
விசுவநாதன் உருத்திரகுமாரன் பேட்டி (1)
விஞ்ஞானி மம்தாவும் கொல்கத்தா குண்டுதாரிகளும் (1)
விஜயகுமார் ஐ.பி.எஸ். பேட்டி (1)
ஜக்கி வாசுதேவ் பேட்டி (1)
ஜல்லிக்கட்டு போராட்டம் 2017 (2)
ஜவாஹர்லால் நேரு பல்கலைக்கழகம் (1)
ஜோ டி குரூஸ் பேட்டி (1)
ஷ்யாம் சரண் நெகி (1)
ஸ்ரீரங்கம் ரயில் நிலைய கேன்டீன் (1)
மனிதர்கள்: நம்ம உயிரு மறந்துரும்
நேருவை ஏன் காந்தி தன் வாரிசாக்கினார்
மோடி தோல்விகளின் இமாலய ஆரம்பம்


மதுரைக்காஞ்சி - பத்துப்பாட்டு - மகளிர், போல், என்பது, அந்த, இல்லை, இலக்கியங்கள், திரிவர், இருக்கை, பண்ணியம், அவர்களின், பெண்டிர், மதுரைக்காஞ்சி, விற்றனர், கொண்டாடப்படும், பத்துப்பாட்டு, என்னும், கொண்டு, திரியும், கடைத்தெருவில், செக்கர், முழுவதும், துவன்று, விழா’, தெரியல், ஆரவாரம், மேலும், மாடவெளியில், வழங்கும், வீசும், மறைந்து, நாள்மகிழ், செல்வர், வானம், அணிந்திருப்பர், ‘ஆடு, காவலரும், மிகாது, கடைகள், பாவை, வன்ன, கன்ன, சுண்ணம், மாலை, சங்க, முழவின், கமழ்நறும், சிலர், கூந்தல், கல்லா, குறையாது, கூடல், விற்போரும், உண்டு, கொண்ட, கிடந்து, தொன்முது, மயிலியலோர், கொண்டது, பிறர்

வெள்ளி, ஜூன் 22, 2018
உலகம் இந்தியா பொதுஅறிவு கல்வி ஆன்மிகம் ஜோதிடம் மருத்துவம் கலைகள் பெண்கள் நகைச்சுவை
ஸ்ரீமத்பகவத்கீதை திருவிவிலியம்	உங்கள் ஜாதகம்	திருமணப் பொருத்தம் எ‌ண் ஜோ‌திட‌ம் உலக நாடுகள் விளையாட்டுகள் இந்திய வரலாறு சிறந்த புத்தகங்கள் சங்க இலக்கியங்கள் பன்னிரு திருமுறை ஜோதிடப் பாடங்கள் தமிழ்த் திரைப்படங்கள் இயற்கை மருத்துவம் மருத்துவக் கட்டுரைகள் கடி சிரிப்புகள் சிரிக்க-சிந்திக்க சர்தார்ஜி சிரிப்புகள் அதிர்ஷ்டக் கற்கள் சைவ சித்தாந்த சாத்திரங்கள்
தமிழ்த் தேடல் | ஆங்கில-தமிழ் அகராதி | வரைபடங்கள் | வானொலி | கலைக் களஞ்சியம் | புத்தகங்கள் | திருமணங்கள்| MP3 பாடல்கள் | திரட்டி
பூந்தலை முழவின் நோன்றலை கடுப்பப்
பிடகைப் பெய்த கமழ்நறும் பூவினர்
பலவகை விரித்த வெதிர்பூங் கோதையர்
பலர்தொகுபு இடித்த தாதுகு சுண்ணத்தர்
தகைசெய் தீஞ்சேற் றின்னீர்ப் பசுங்காய் 400
நீடுகொடி யிலையினர் கோடுசுடு நூற்றினர்
இருதலை வந்த பகைமுனை கடுப்ப
இன்னுயிர் அஞ்சி இன்னா வெய்துயிர்த்து
ஏங்குவன ரிருந்தவை நீங்கிய பின்றைப்
பல்வேறு பண்ணியந் தழீஇத்திரி விலைஞர் 405
மலைபுரை மாடத்துக் கொழுநிழல் இருத்தர
பிடகை என்பது பூக்கூடை. முழவின் வாய்போல் அகன்ற வாயையுடைய பிடகையில் பூ வைத்துக் கொண்டு மகளிர் பூ விற்றனர். சிலர் மணக்கும் பூ மாலை விற்றனர் சிலர் சுண்ணம் விற்றனர். சுண்ணம் என்பது talc poweder, பாக்கு, வெற்றிலை, சுண்ணாம்பு ஆகியனவும் விற்கப்பட்டன. போர்முனை போல் போட்டி போட்டுக்கொண்டு விற்பனை நடைபெற்றது. இந்தக் கடைகள் போனபின் பண்ணியக் கடைகள் மாடிவீடுகளின் நிழலில் வைக்கப்பட்டன. பண்ணியம் என்பது இட்டிலி, அப்பம், வடை முதலான பலகார வகைகள்.
முது மகளிர் நுகர்பொருள்களை ஏந்தித் திரிதல்
இருங்கடல் வான்கோடு புரைய வாருற்றுப்
பெரும்பின் னிட்ட வானரைக் கூந்தலர்
நன்னர் நலத்தர் தொன்முது பெண்டிர்
செந்நீர்ப் பசும்பொன் புனைந்த பாவை 410
செல்சுடர்ப் பசுவெயிற் றோன்றி யன்ன
செய்யர் செயிர்த்த நோக்கினர் மடக்கண்
ஐஇய கலுழு மாமையர் வையெயிற்று
வார்ந்த வாயர் வணங்கிறைப் பணைத்தோட்
சோர்ந்துகு வன்ன வயக்குறு வந்திகைத் 415
தொய்யில் பொறித்த சுணங்கெதி ரிளமுலை
மையுக் கன்ன மொய்யிருங் கூந்தல்
மயிலிய லோரும் மடமொழி யோரும்
கைஇ மெல்லிதின் ஒதுங்கிக் கையெறிந்து
கல்லா மாந்தரொடு நகுவனர் திளைப்பப் 420
தொன்முது பெண்டிர், மயிலியலோர், மடமொழியோர் என்னும் பல்திற மகளிர் கல்லா மாந்தரொடு உறவாடும்போது கையால் தட்டிக்கொடுக்கும் வகையில் தாக்கி உறவாடி மகிழ்ந்தனர். தொன்முது பெண்டிர் தன் நரைமுடியில் கடலில் நுரையலையில் மிதந்துவரும் சங்கு போல் கொண்டை போட்டிருந்தனர். மயிலியலோர் எப்படியிருந்தனர் கருமேகம் கொட்டி வழிவது போல் கூந்தல். பசும்பொன்னைச் செந்தீயில் போட்டுச் செய்த பாவை இளவெயிலில் மிளிர்வது போன்ற செய்ய மேனி. அதில் ‘ஐ’ என்று வியக்கும்படி ஒழுகும் மாமை நிறம். (‘ஐ வியப்பு ஆகும்’ – தொல்காப்பியம்) கூர்மையான பற்கள் பகட்டிக் காட்டும் வாய். ‘கொளுத்தக் கொண்டு கொண்டது விடாமல்‘ அவ்வாய் பேசும் மடமொழி. வளைந்த மூங்கில் போன்ற தோள். அந்தத் தோளில் கிடந்து கிடந்து சோர்ந்து போய்க் கழன்று விழுவது போன்ற வந்திகை என்னும் தோளணி. கொளுத்தக் கொண்டு கொண்டது விடாத மடக் கண்ணில் ஊடும் சினம் கொண்ட பார்வை. இப்படிப்பட்ட மகளிர் இந்த மெய்ப்பாடுகளைக் கல்லாத காளையரைத் தட்டிக்கொடுத்து அவர்களோடு பேசித் திளைத்தனர்.
புடையமை பொலிந்த வகையமை செப்பிற்
காம ருருவிற் றாம்வேண்டு பண்ணியம்
கமழ்நறும் பூவொடு மனைமனை மறுக
ஏழாம் நாளில் தீர்த்த நீரில் ஆடுதல்
மழைகொளக் குறையாது புனல்புக மிகாது
கரைபொரு திரங்கு முந்நீர் போலக் 425
கொளக்கொளக் குறையாது தரத்தர மிகாது
கழுநீர் கொண்ட எழுநாள் அந்தி
ஆடுதுவன்று விழவி னாடார்த் தன்றே
மாடம் பிறங்கிய மலிபுகழ்க் கூடல்
நாளங் காடி நனந்தலைக் கம்பல 430
பூ விற்போரும், பண்ணியம் விற்போரும் வீடு வீடாகச் சென்று விற்பதும் உண்டு. மழைமேகங்கள் மொண்டு செல்வதால் கடல் குறைவது இல்லை. ஆற்று வெள்ளம் வந்து சேர்வதால் அளவு கூடுவதும் இல்லை. அதுபோலக் கூடல் நகரத்துச் செல்வம் பிறர் கொண்டுசெல்வதால் குறைவதும் இல்லை. பிறர் கொண்டுவந்து தருவதால் மிகுவதும் இல்லை. அரசனின் ஒவ்வொரு வெற்றியின்போதும் வெற்றிவிழா ஏழு நாள் கொண்டாடப்படும். அதற்கு ‘ஆடு துவன்று விழா’ என்று பெயர். செங்கழுநீர் பூத்த குளத்தில் வெற்றி தந்த வேல், வாள் முதலானவற்றைக் கழுவி அக்குளக்கரையில் அந்த ‘ஆடு துவன்று விழா’ கொண்டாடப்படும். அந்த விழா நாடு முழுவதும் ஆங்காங்கே கொண்டாடப்படும். அந்த விழாவின்போது எழும் ஆரவாரம் போல மதுரை நகரத்துக் கடைத்தெருவில் பகல் பொழுதில் ஆரவாரம் எழுந்துகொண்டேயிருக்கும்.
வெயிற்கதிர் மழுங்கிய படர்கூர் ஞாயிற்றுச்
செக்கர் அன்ன சிவந்துணங் குருவிற்
கண்பொரு புகூஉம் ஒண்பூங் கலிங்கம்
பொன்புனை வாளொடு பொலியக் கட்டித்
திண்டேர்ப் பிரம்பிற் புரளுந் தானைக் 435
கச்சந் தின்ற கழறயங்கு திருந்தடி
மொய்ம்பிறந்து திரிதரும் ஒருபெருந் தெரியல்
மணிதொடர்ந் தன்ன வொண்பூங் கோதை
அணிகிளர் மார்பி னாரமொ டளைஇக்
காலியக் கன்ன கதழ்பரி கடைஇக 440
காலோர் காப்பக் காலெனக் கழியும்
குதிரையில் திரியும் காவலரும், கால்நடையில் திரியும் காவலரும் கடைத்தெரு முழுவதும் காவல் புரிவர். அவர்கள் செக்கர் வானம் போல் சிவந்த உடை அணிந்திருப்பர். அந்தச் செந்நிறத்தில் பட்டுக் கதிரவன் ஒளியே மங்கிப் போகும். அந்த ஆடையுடன் சேர்த்து வாளும் கட்டியிருப்பர். வாளின் கைப்பிடி பொன்னால் ஆனது. ‘திண்தேர்ப் பிரம்பு’ என்பது பிரம்பாலான வில்லுவண்டி. (இருக்கை, சக்கரம் போன்ற இன்றியமையா உறுப்புக்களைக் கொண்ட சிறிய வண்டி) இந்தத் தேரில் ஏறித் திரியும் தானைக்காவலர்களும் (படைக்காவலர்களும்) உண்டு. அவர்களின் கால்களில் கழல் இருக்கும். அது கச்சம் போல் இறுகலாக மாட்டப்பட்டிருப்பதால் அவர்களின் காலைத் தின்று அவ்விடத்தில் காப்புக் காய்த்திருக்கும். அவர்கள் மார்புக்குக் கீழே தெரியல் என்னும் அடையாள மாலை, மணி கோத்தது போன்ற பூமாலை ஆகியவற்றைச் சந்தனம் பூசிய மார்பில் அணிந்திருப்பர். இவர்கள் காற்றைப்போல் பறக்கும் குதிரை மேலும் திரிவர், கால்நடையாகவும் திரிவர். காவற்பணி மேற்கொண்டு கடைத்தெருவில் திரிவர்.
வான வண்கை வளங்கெழு செல்வர்
நிலா முற்றங்களிலிருந்து சேவிக்கும் மகளிர்
நாள்மகிழ் இருக்கை காண்மார் பூணொடு
தெள்ளரிப் பொற்சிலம் பொலிப்ப வொள்ளழல்
தாவற விளங்கிய வாய்பொன் னவிரிழை 445
அணங்குவீழ் வன்ன பூந்தொடி மகளிர்
மணங்கமழ் நாற்றந் தெருவுடன் கமழ
ஒண்குழை திகழும் ஒளிகெழு திருமுகந்
திண்காழ் ஏற்ற வியலிரு விலோதந்
தெண்கடற் றிரையின் அசைவளி புடைப்ப 450
நிரைநிலை மாடத் தரமியந் தோறும்
மழைமாய் மதியிற் றோன்றுபு மறைய
மாடவெளியில் மகளிர் உலாவுவர். வானம் போல் வழங்கும் வளம் படைத்த செல்வர் குடும்பத்தைச் சேர்ந்த மகளிர் அரசன் அரியணையில் இருந்துகொண்டு கொடை வழங்கும் நாள்மகிழ் இருக்கை காண்பதற்காகத் தெருவில் ஓடுவர். அப்போது அவர்கள் அணிந்திருந்த சிலம்பின் பரல் ஒலிக்கும். பொன்னணிகள் ஒளிரும். அழகிய வளையல்கள் பாடும். அழகுத் தெய்வங்களே ஆசை கொள்ளும் அழகுடையவர்கள் அவர்கள். காதில் ஒளி வீசும் குழைகள் அவர்களின் கட்டழகுத் திருமுகத்தை மேலும் கவின் பெறச் செய்யும். அவர்கள் ஓடும்போது தெருவெல்லாம் மணம் வீசும். மற்றொருபுறம் மாடத்தில் உலாவும் மயிலியலார். மழை மேகத்தில் மறையும் மதியம் போல மாடவெளியில் பட்டப் பகலில் தென்றல் காயும் மகளிர் அசையும் தம் கூந்தலில் மறைந்து மறைந்து வெளிப்படுவர்.
‹‹ முன்புறம் | தொடர்ச்சி ››
மதுரைக்காஞ்சி - பத்துப்பாட்டு, மகளிர், போல், என்பது, அந்த, இல்லை, இலக்கியங்கள், திரிவர், இருக்கை, பண்ணியம், அவர்களின், பெண்டிர், மதுரைக்காஞ்சி, விற்றனர், கொண்டாடப்படும், பத்துப்பாட்டு, என்னும், கொண்டு, திரியும், கடைத்தெருவில், செக்கர், முழுவதும், துவன்று, விழா’, தெரியல், ஆரவாரம், மேலும், மாடவெளியில், வழங்கும், வீசும், மறைந்து, நாள்மகிழ், செல்வர், வானம், அணிந்திருப்பர், ‘ஆடு, காவலரும், மிகாது, கடைகள், பாவை, வன்ன, கன்ன, சுண்ணம், மாலை, சங்க, முழவின், கமழ்நறும், சிலர், கூந்தல், கல்லா, குறையாது, கூடல், விற்போரும், உண்டு, கொண்ட, கிடந்து, தொன்முது, மயிலியலோர், கொண்டது, பிறர்
பின்புறம் | முகப்பு | மேற்புறம்
உலகம் பொதுஅறிவு ஆன்மிகம் மருத்துவம் பெண்கள்
இந்தியா கல்வி ஜோதிடம் கலைகள் நகைச்சுவை
ஞா தி் செ அ வி வெ கா
௩ ௪ ௫ ௬ ௭ ௮ ௯
௰ ௰௧ ௰௨ ௰௩ ௰௪ ௰௫ ௰௬
௰௭ ௰௮ ௰௯ ௨௰ ௨௧ ௨௨ ௨௩
௨௪ ௨௫ ௨௬ ௨௭ ௨௮ ௨௯ ௩௰
மேலும் வைரத் தமிழில் ...
நாங்கள் | தள வரைபடம் | தொடர்புக்கு


NRI | NRI latest news | NRI updated news | NRI tamil news | Indians abroad | nri worldwide | NRI India News | Indian Cultural Celebrations - Ulaga Tamilar Seithikal

உங்கள் ஊர் செய்திகளை இங்கே தெரிவியுங்கள்
இலங்கை ஆலயத்தில் பாற்குட பவனி
சுவிஸ் முருக ஆலய மகோற்சவ விழா
சிங்கப்பூரில் சகஸ்ர கலசாபிஷேக கோலாகலம்
வெலிங்டனில் மஹா பெரியவா ஜெயந்தி
சிங்கப்பூரில் நோன்பு திறப்பு நல்லிணக்க நிகழ்ச்சி
துபாய் ஈமான் அமைப்பின் இஃப்தார் நிகழ்ச்சிக்கு அதிகாரிகள் பாராட்டு
சிங்கப்பூரில் நூல் அறிமுக விழா
ஹாங்காங்கில் குடும்ப கேளிக்கை திருவிழா
புதுச்சேரி உள்ளூர் பஸ் கட்டணம் உயர்வு
புதுச்சேரி:புதுச்சேரி மாநிலத்தில் பஸ் கட்டணம் உயர்த்தபட்டுள்ளதாக வும் கட்டண உயர்வு இன்று நள்ளிரவு முதல் அமலுக்கு வருவதாகவும் தெரிவிக்கப்பட்டுள்ளது.இது ...
விதிமீறல் கட்டடங்களை இடிக்க உத்தரவு
கமல் கட்சி:அங்கீகரிக்கப்படாத மாநில கட்சி
கால்பந்து போட்டி: பிரேசில் வெற்றி
ஒழுங்காற்றுகுழுவை அமைத்தது மத்திய அரசு
மருத்துவ கலந்தாய்வுக்கு ஆதார் கட்டாயம்
மம்தா சீன பயணம் ரத்து
பயங்கரவாதிகள் தாக்குதல்: 9 பேர் காயம்
அதிபர் டிரம்ப் மனைவி ஆடையால் சர்ச்சை


ஸ்ரீ காமகோடி ப்ரதீபம்

மலர் -23 துந்துபி வருஷம்: செப்டம்பர், அக்டோபர் 1982 இதழ் 1&2
பார்சி மதத்தினர் அக்னியை வணங்குகிறார்கள். நம் ஸநாதன மதத்திலும் அக்னி உபாஸனை முக்ய அம்சமாகும். ப்ரம்மசாரிகள் தினசரி அக்னியில் ஸமிதானம் செய்ய வேண்டும். அதாவது, தினசரி அக்னி உண்டாக்கி விதிப்படி அதை வணங்குவதாகும்.
க்ருஹஸ்தாச்ரமத்தில், அக்னி உபாஸனை விவாஹத்திலிருந்தே ஆரம்பமாகிறது. விவாஹத்தின் போது வளர்க்கும் அக்னியைக் காப்பாற்றி, அதை வரன் வீட்டுக்கு எடுத்துக் கொண்டு போய், அன்று ஸாயங்காலம், ஸந்தியாவந்தனம் செய்துவிட்டு, பிரவேச ஹோமமும் ஸ்தாலீபாகமும் செய்து ஔபாஸனம் ஆரம்பம் செய்ய வேண்டும். அதிலிருந்து அந்த அக்னியைக் காப்பாற்றி ஒரு வருஷம் ஔபாஸனம் செய்து, பிறகு சேஷ ஹோமம் செய்யவேண்டும். குறைந்த பக்ஷம் மூன்று நாட்களாவது (த்ரிராத்ரம்) ஔபாஸனம் செய்து சேஷஹோமம் செய்ய வேண்டும் என்று ஆச்வலாயன ஸூத்ரம் கூறுகிறது. மற்றவர்கள் மூன்று நாள் செய்ய வேண்டும். அது தான் நான்கு நாள் விவாஹம் செய்வதின் நோக்கம். அப்படி விவாஹத்தன்று ஸாயந்திற்குள் போக முடியாத தூரத்தில் வரன் வீடு இருந்தாலும், போவதற்கு பல நாட்களானாலும் அங்கு போய்ச் சேர்ந்தே ப்ரவேச ஹோமம் செய்ய வேண்டும். அப்படி வரன் வீட்டிற்கு அக்னி குண்டத்தை எடுத்துச் செல்லும் போது, வண்டியில் ஏற்றுவதற்கும், நதி முதலிய நீர் நிலைகளைத் தாண்டுவதற்கும் வழியில் ஏற்படக் கூடிய கெட்ட சகுணம், முதலிய இடையூறுகளினின்றும் ரக்ஷிப்பதற்கும் ஏற்பட்ட அனேக மந்திரங்கள் விவாஹ காலத்தில் சொல்லப்படுகின்றன. அவற்றின் பொருள் தெரியாமல் நாம் ஏதோ சொல்லிக் கொண்டு வருகிறோம்.
அப்படி கொண்டுவரப்பட்ட அக்னியை, தம்பதிகளால் தினமும் காலையிலும் மாலையிலும் ஔபாஸனம் செய்து அக்ஷதையிட்டுக் காப்பாற்ற வேண்டும். அந்த அக்னியில் பாகம் செய்து வைச்வ தேவம் செய்ய வேண்டும். பிரதி பிரதமையன்றும், அந்த அக்னியில் பாகம் செய்த அன்னத்தைக் கொண்டு ஹோமம் செய்ய வேண்டும். அதற்கு ஸ்தாலீபாகம் என்று பெயர். புருஷன் உரிய காலங்களில் வீட்டில் இல்லாமல் வெளியே போயிருந்தால், மனைவி ஒவ்வொரு வேளையும் ஒருபிடி அரிசி அந்த ஔபாஸனாக்யில் போட்டு அதைக் காப்பாற்றி வரவேண்டும். சில நாட்களுக்கு அப்படியும் செய்வதற்கில்லாமல் ஏற்பட்டு விட்டால், அத்தனை நாட்களுக்கு அக்னியில் இடவேண்டிய அரிசியை தானம் செய்து விட்டு மறுபடி ஆரம்பிக்க வேண்டும். இதற்கு புனஸ்ஸந்தானம் என்று பெயர். ஔபாஸன அக்னியை கையில் எடுத்துப் போக முடியாமல், வேறு ஊருக்குப் போக நேர்ந்தால், அந்த அக்னி சக்தியை ஒரு ஸமித்தில் மாற்றி எடுத்துப் போய், அங்கு அந்த ஸமித்திலுள்ள அக்னி சக்தியை லௌகிக அக்னியில் இறக்கி ஔபாஸனம் ஆரம்பிக்க வேண்டும். இப்படி ஸமித்தில் மாற்றுவதற்கு ஸமித்ஸமாரோபணம் என்று பெயர்.
ஆதானம் செய்த க்ருஹஸ்தர்கள், மூன்று அக்னி வளர்த்து அக்னி ஹோத்ரம் என்கிற அக்னி உபாஸனையும் செய்யலாம். இதுவும் தினம் காலையிலும் மாலையிலும் தவறாமல், விதிப்படி செய்ய வேண்டியதாகும். ஆனால் புருஷன் உரிய காலங்களில் வீட்டில் இல்லாவிட்டால், ஔபாஸனம் போல் அல்லாமல் ஸ்திரீகள் ஒரு ரித்விக்கைக் கொண்டு இதற்கு ஹோமம் செய்யச் சொல்ல வேண்டும். இந்த அக்னியிலிருந்து மூட்டிய அடுப்பில் சமையல் செய்ய வேண்டும். இதனால் தான் இன்றும் ஆந்திர தேசத்தில் அடுப்புக்கு நெருப்பு கேட்பதானால், “அக்னி ஹோத்ரம் காவல” என்று கேட்கிறார்கள். இந்த த்ரேதாக்னியை எடுத்துப் போக முடியாதபடி வெளியூருக்குப் போக நேர்ந்தால், இந்த அக்னி சக்தியை அரணிக்கட்டையில் மாற்றிக்கொண்டு போய், பிறகு அரணிக் கட்டையைக் கடைந்து அக்னி உண்டாக்கி அக்னி ஹோத்ரம் ஆரம்பிக்க வேண்டும். இதற்கு அரணி ஸமாரோபணம் என்று பெயர். அரணிக்கட்டையானது வன்னி மரத்தில் உண்டான அரசங்கட்டையால், செய்யப்பட்டதாகும். இவற்றைக் கடைந்தால் நெருப்புப் பொறி உண்டாகும். அதிலிருந்து அக்னி எடுத்துக்கொள்வது வழக்கம்.
இப்படி ஆயுட்காலம் முழுவதும் காக்கப்பட்ட அக்னியிலேயே, மரணத்திற்குப்பின், ஒருவருடைய சரீரம் ஆகுதி செய்யப்படவேண்டும். பிரேதத்துடன் நெருப்புச் சட்டி எடுத்துப் போவது என்பது இந்த அக்னியைத்தான்.
ஒருவருடைய பத்னி அவருக்கு முன்னால் வியோகமானால் அந்த அக்னி அவளுக்கு உபயோகப் படுத்தப்பட வேண்டும். அபத்னீகனுக்கு அக்னி காரியம் செய்ய உரிமை இல்லை. இவன் “அனாச்ரமி” ஆகிறான். இவன் இறந்தால் சாதாரண அக்னி உண்டாக்கியே தகனம் செய்ய வேண்டும். ஆனால் பத்னி இறக்குந்தருவாயில் அக்னியை பாகம் செய்து கொள்ளலாம். அப்படிச் செய்து கொண்டால் அந்த அபத்னீகனுக்கு அக்னிஹோத்ரம் முதலியவைகளுக்கு அதிகாரம் உள்ள அக்னி ஸித்திக்கும்.
இதிலிருந்து அக்னியின் உரிமையில் ஸ்திரீகளுக்கு இருக்கும் முக்கியத்துவம் தெரிகிறது.
அனாச்ரமியாக யாரும் இருக்கக்கூடாது. அபத்னீகன் ஸன்யாஸ ஆச்ரமத்தை ஏற்றுக் கொள்ளலாம். ஆனால் அது அவ்வளவு எளிதான காரியம் இல்லை.
இதே மாதிரி ப்ரம்மசரிய ஆச்ரமத்திற்கும் அநேக நியமங்கள் இருக்கின்றன. உபநயனம் ஆனதிலிருந்து ப்ரம்மசரியம் ஆரம்பமாகிறது. உபநயனம் என்றால் (ஆசிரியர்) சமீபத்தில் அழைத்துச் செல்லுதல், ஆசிரியரிடம் வேதாப்யாசம் செய்ய அழைத்துச் செல்லுதல். ப்ரம்மசரியத்திற்கு அனுஷ்டிக்க வேண்டிய பொது நியமங்கள்: அரையில் கௌபீனமும் மேல் கிருஷ்ணாஜினமும் (மான்தோல்) அணிவது; தண்டம் வைத்துகொள்வது; பிக்ஷாசரணம் செய்வது; அந்த கிருஷ்ணாஜினத்திலேயே படுக்க வேண்டும். விசேஷ நியமங்களாவன: வேதங்கற்கும் பொழுது, ஒவ்வொரு வேதப் பகுதிக்கும் தனித்தனி நியமங்கள் கூறப்பட்டுள்ளன. அவற்றைத் தவறாமல் அநுஷ்டிக்க வேண்டும். இப்படி சிறு வயதிலேயே காமாதி விகாரங்கள் மனதில் ஏற்படும் முன்னமேயே வித்தியாப்பியாசம் பூர்த்தியாக வேண்டும். வித்யாப்யாசம் முடிவடைந்த ப்ரம்மசாரியை மறுபடி வீட்டுக்கு அழைத்துச் செல்வார்கள். அதற்கு ஸமாவர்த்தனம் என்று பெயர். அப்படி அழைத்து வந்த்தும் அவனுக்கு விவாஹம் செய்விக்க வேண்டும். வித்யாப்யாசம் முடிந்ததும் ப்ரம்மசரியம் முடிவடையுமாதலால், விவாஹம் செய்விக்காவிட்டால் அனாச்ரமி ஆவான். அனாச்ரமியாக யாரும் ஒரு க்ஷணமேனும் இருக்கக் கூடாது. ஆதலால், ஸமாவர்த்தனத்திற்கு சிறிது முன்னமேயே விவாஹம் நிச்சயம் செய்து, ஸமாவர்த்தனம் ஆனதும் விவாஹம் செய்விக்க வேண்டும். இதனால் தான், விவாஹ காலத்தில் இப்பொழுதும் ஸமாவர்த்தனம் என்று செய்யப்படுகிறது. இதுவும் நாம் விஷயம் தெரிந்துகொள்ளாமல் செய்யும் காரியங்களில் ஒன்றாக இருக்கிறது.
நைஷ்டிக ப்ரம்மசரியமாவது, வித்யாப்யாசம் முடிந்த பிறகும், குரு சிச்ரூஷை செய்து கொண்டு ஆயுட்காலம் பூராவும் ப்ரம்மசாரியாகவே இருப்பது இது கலியுகத்திற்கு ஏற்றதாகக் கூறப்படவில்லை. ஸமாவர்த்தனத்திற்குப் பிறகு, நைஷ்டிக ப்ரம்மசாரியாக இருப்பதாகத் தீர்மானித்து, ப்ரம்மசாரி தீர்த்த யாத்திரைக்கு கிளம்புவதாகவும், அவனை பெண்ணின் தகப்பனார், தன் கன்னிகையை விவாஹம் செய்து கொடுப்பதாகவும், காசி யாத்திரை போக வேண்டாமென்று தடுத்து, கன்னிகாதானம் செய்து கொடுக்கும் பாவனையில் இக்காலத்தில் விவாஹத்தில் பரதேச கோலம் பார்க்கிறோம்.
கேரள தேசத்தில் நம்பூதிரிகள் இன்றும் விசேஷமாக வேதாப்யாஸத்தை செய்து வருகின்றனர். நம்பூதிரி பிள்ளைகள் 7 லிருந்து 14 வயது வரை வேதாப்யாஸம் செய்து வருகிறார்கள். அவர்களில் மூத்த பிள்ளைக்குத்தான் கல்யாணம் செய்துகொண்டு சொத்தை பரிபாலிக்கும் உரிமை உண்டு. (இதை சமீபத்தில் சட்டபூர்வமாக மாற்றியிருக்கிறார்கள்)
க்ருஹஸ்தாச்ரமத்திலிருந்து அக்னி உபாஸனை முதலிய கர்மாக்களையும் அனுஷ்டித்து, குமாரர்கள் குடும்ப பாரத்தை ஏற்கும் நிலை வந்ததும், வானப்ரஸ்தாச்ரமத்தை ஏற்க வேண்டும். கலியில் வானப்ரஸ்தாச்ரமம் வேண்டாமென்று சாஸ்த்ரங்கள் கூறுகின்றன.